Буйрагингиз ҳақида ҳамма нарса - 16 Октября 2014 - BEPUL MP3 KO'CHIRISH, VIDEO KLIP, FOTO SURATLAR, YANGI\nПонедельник, 2018-04-23, 6:02 AM\nГлавная » 2014 » Октябрь » 16 » Буйрагингиз ҳақида ҳамма нарса\nНефролог шифокор, тиббиёт фанлари номзоди Нозима Бобожонова маслаҳат беради\nНефритми ё гломерулонефрит?\nБуйракнинг яллиғланишидан келиб чиқадиган нефрит (ёки гломерулонефрит) да асосан буйрак коптокчаларининг томирлари ҳам зарарланади. Касаллик кўпинча ангина ёки стрептококклар қўзғатувчи юқори нафас йўллари хасталигидан кейин юзага келади. Баъзида ўпка яллиғланиши, дифтерия, тошмали терлама ёки ич терлама, қаттиқ совқотиш ҳам нефритга сабаб бўлиши мумкин.\nНефроптоз – буйракнинг тушиши (яъни, ўз ўрнидан пастга силжиши) демакдир. Туғма нефроптоз буйракни ушлаб турувчи бойламларнинг нимжонлиги оқибатида келиб чиқса, орттирилган нефроптоз эса шикастланиш, баъзан қисқа фурсатда жуда ориқлаб кетиш натижасида ёки ҳомиладорликдан сўнг қорин девори мушакларининг кучсизланиши оқибатида келиб чиқади. Дастлабки босқичда буйракнинг пастки қисми қўлга илинса (соғ одамда буйрак қўлга уннамайди), иккинчи босқичда буйрак тўлиқ сурилади, учинчи босқичда ҳар томонга суриладиган бўлиб қолади. Нефроптознинг бошланғич даврида бемор деярли ҳеч нарса сезмаслиги мумкин. Фақат вақти-вақти билан (айниқса кўп юриб ёки чопиб келгандан сўнг) буйрак, қорин, киндик соҳасида белга ё қовуққа бериладиган оғриқ пайдо бўлади.\nКейинчалик буйрак томирлари кўпроқ чўзилиб, торайиб боради. Оқибатда буйракнинг қон билан таъминланиши ёмонлашади. Энди бемор нафақат оғриқнинг зўрайганидан, балки унинг қайта-қайта (ҳатто буйрак санчиғи даражасида) безовта қилишидан ва пешоб рангининг ўзгарганидан шикоят қила бошлайди. Пешоб таҳлил қилинганда эса оқсил ва эритроцитларнинг кўпайгани аниқланади. Хасталикнинг учинчи босқичи нефроген гипертония (буйрак хасталиги оқибатида қон босимининг кўтарилиши) ва қонли пешоб каби асоратлар билан кечади.\nНефроптозни даволаш консерватив (операциясиз) ва оператив усулда олиб борилади. Консерватив усул деганда асосан бандаж тақиш, қорин деворини мустаҳкамлаш ва қорин бўшлиғи босимини ошириш йўли буйракни ўз ҳолига келтириш кўзда тутилади. Бандаж қорин пастидан тепага қараб ўралиши, қорин деворини бир текис сиқиб туриши, уни эрталаб ётган ҳолда қўйилиши, кечқурун уйқудан олдин ечилиши керак. Бандаждан узоқ муддат фойдаланиш қорин девори мушакларининг кучсизланишига олиб келади. Даволаш мақсадидаги жисмоний машқлар, эрталабки бадантарбия, сузиш жуда фойдали.\nОперация усули (нефропексия)да эса тушган буйрак ўз ўрнига қўйилади ва яна тушмайдиган қилиб мустаҳкамланади. Бу усул нефроптознинг асоратлари юзага келмасдан илгари амалга оширилса, кўпроқ самара беради.\nПиелонефрит (буйрак жомининг яллиғланиши) касаллигидир. Эт увишиши, тираб-қақшаш, тана ҳароратининг кескин кўтарилиши, қаттиқ терлаш, белнинг бир томонида ёки умуртқа поғонасининг икки ёнида оғриқ туриши, кўнгил айнаши, қайт қилиш, оғиз қуриши, мушакларнинг безиллаб оғриши сингари ноҳуш ҳолатлар пиелонефритга хос белгилар саналади. Бунда беморнинг буйрагидан сийдик ажралиши қийинлашади. Пешоб текширилганда унда лейкоцитлар ва микроблар кўплиги аниқланади.\nШуни айтиш керакки, сурункали пиелонефрит йиллар давомида ҳеч қандай белгисиз кечиши ҳам мумкин, у фақат сийдикни текшириш йўли билангина аниқланади. Белнинг бир оз оғриб туриши, сал иситма чиқиши ва бош оғриғи унчалик кучли бўлмагани учун бемор дўхтирга кўринмасдан юраверади. Лекин сурункали пиелонефрит вақти-вақти билан кучайиб боради, бунда албатта тегишли муолажа олиш зарур. Акс ҳолда буйракнинг сийдик ажратиш фуекцияси ўзгаради, буйрак тўқимаси иши ҳам аста-секин издан чиқади. Натижада тана азотли чиқиндилар билан заҳарланади.\nУч хил тош, учта дард...\nБуйрак тошлари жойлашишига ва ҳажмига қараб турлича бўлади. Масалан, урат, оксалат, фосфат тошлари сийдикда шовул кислотанинг кўпайиб кетиши натижасида чўкмалар пайдо бўлишиданк сўнг келиб чиқади. Кальций тузининг сийдикдан кўп ажралиб чиқиши оқибатида ҳам тош ҳосил бўлади. Хасталикнинг бу турини даволаш учун парҳезга қатъий риоя қилиш керак. Таркибида шовул кислота ҳамда таркибида тузлар мавжуд бўлган маҳсулотлар (масалан, шовул, исмалоқ, лавлаги, картошка, анжтр, олхўри, қулупнай, какао, шоколад, қора чой)ни истеъмол қилмаган маъқул. Аксинча, магнийга бой маҳсулотлар(масалан, наъматак, ёнғоқ, сабзи, ўрик, гречиха, арпа, кашнич)ни кўпроқ истеъмол қилиш лозим. Булар организмда оксалат тошлари ҳосил бўлишига йўл қўймайди.\nБуйрак тоши касаллиги бор бемор семириб кетишдан сақланиши, жисмоний ҳаракатда бўлиши, ҳамир овқатлар, нон, шакарни иложи борича кам ейиши керак. Қон-томир, юрак ҳасталиги бўлмаса, бир кунда икки литргача суюқлик ичиши мумкин. Чунки суюқлик тошларни ювади. Спиртли ичимликлар ичиш асло мумкин эмас. Ичкилик организмдаги тузларнинг эришига тўсқинлик қилади. Бемор шифокор белгилаб берган парҳезга қаттиқ риоя қилиши зарур.\nТошларни майдалаш учун\nТошларни майдалаш учун даволаниш мобайнида бемор уй шароитида қўшимча муолажаларни қўллаши, яъни халқ табобати усулларидан фойдаланиши мумкин.\nБўйимодарон ўсимлигидан Ибн Сино буйрак тошини майдалашда ва туширишда фойдаланган. Бунинг учун бўйимодаронни гуллаган пайтида гули билан узиб олиб, сояда қуритилади. Дамлама тайёрлаш учун оғзи ёпиладиган идишга бир стакан қайнаб турган сув қуйилади ва ўсимликнинг ер устки қисмидан бир ош қошиқ солиб, 1 соат дамланади. Сўнгра докадан сузилади. Дамламадан кунига 3-4 маҳал овқатдан олдин бир ош қошиқдан ичилади. Бемор 10 кундан сўнг 3-4 кун дам олиб муолажани яна такрорлайди.\nИбн Сино малҳамлари\nСемизўт ўсимлиги таркибида кўп миқдорда витамин C, қанд, алкалоид, гликозид, фосфор, кальций унсурлари бор, Ибн Сино унинг дамламасини буйрак хасталикларини даволашда қўллаган ва ўта шифобахш эканлигини алоҳида таъкидлаган.\nДориланмаган қовун эти ҳам бу касалга даводир. Узум шарбатини истеъмол қилиб туриш янада фойдали. Бундан ташқари, Ибн Сино беҳининг сиқиб олинган шарбатига асал ва сирка қўшиб шифобахш дори тайёрлаган.\nСаримсоқ ва турп кони фойда\nМаккажўхори ҳам буйрак безларининг фаолиятини яхшилайди. Қадимий Шарқ табобатига оид қўлёзмаларда қуйидаги шифолар хусусида айтиб ўтилган: нўхатни эзиб, бир чойнакка аччиқ қилиб дамлаб, мунтазам ичиб юрилса, буйрак ва қовуқда пайдо бўлган тош тушиб кетади, саримсоқни пишириб, турп уруғи билан бирга истеъмол қилинса, буйрак тошининг тушишига ёрдам беради.\n100 грамм томирли барра петрушка ва бир дона каттароқ сельдерей томирини майдалаб тўғраб, унга 100 грамм тоза асал ва бир литр сув қўшилади, сўнгра паст оловда қайнагунча аралаштирилади ва сўнг уч кун тиндириб қўйилади. Кейин яна бир литр сув қўшиб қайнатилади ва совутмасдан туриб докадан сузилади. Тайёр бўлган ичимлик уч ош қошиқдан овқатдан олдин ичиб турилса, буйракдаги қумни туширади.\nБуйрак оғриғига қарши\nБуйракда пайдо бўлган тош кишига азоб берса, безовта қилса, темиртиканак ўсимлигидан ҳам фойдаланиш мумкин. Бунинг учун ўсимликнинг юқори қисмидан дамлама тайёрланади. Шу дамламага ток зангининг кулини аралаштириб ичиб туриш тавсия этилади.\nГ. Жамилова ёзиб олди\nКатегория: Foydali maslahatlar / Полезны советы | Просмотров: 2757 | | Теги: maslahatlar, Maslahat bering, маслахат, tekin maslahat, foydali, маслахат беринг, текин маслахат, полезные советы, Maslahat | Рейтинг: 0.0/0


Шафоат Раҳматулло Термизий. Дўмбира менинг илк устозим (2011) | www.ziyouz.uz\nБош саҳифа МатбуотҲозирги давр матбуотиШафоат Раҳматулло Термизий. Дўмбира менинг илк устозим (2011)\nОнам бечоранинг айтишича илон йилида туғилган эканман. Уруш, қаҳатчилик. Икки акам фронтга кетишган. Нон азиз паллалар эди. Чорвадорнинг қора ўтовида қўзилар билан кўканлашиб улғая бордик. Синфдан-синфга юқорилаган сари китобхонлик касалига йўлиқиб қолдим. Ҳатто далага пахта теришга борганда ҳам иложи бўлса бир қисса ё романни ҳеч кимга кўрсатмай этакка солиб кетишга ҳаракат қилардим. Зеҳним ўткир эди. Бир-икки ўқиган шеърни ёдлаб қолар эдим. Унча-мунча ижодий машқлар қилганман. Аммо уларнинг бари жўқий шеърлар эди. Келажакда назм илми билан мунтазам шуғулланаман, деган ният менинг хаёлимга ҳам келмаган ўша пайтлар. Энди эса ўша мактабда олган адабий-бадиий жозибалар, уйдаги бахшиёна урф-удумлар кўнглимга жиндак ижод туйғусини жойлаган тақдир-битик эканми деб ўйлаб қоламан.\nОиламизда бахшиликка қизиқиш зўр эди. Раҳматли катта акам Бобоқул Раҳматулла ўғли ҳам ўсмирлик пайтлари бахшичилик қилиб, дўмбирани маромига етказиб, катта маҳорат билан чалар эди. У кишининг бирон воқеани ҳикоя қилиб бериш маҳорати ҳаммани қойил қолдирарди. Айниқса, ўзи бошидан охиригача бўлган иккинчи жаҳон урушида кўрган-кечирган воқеаларини гапириб, бутун бир даврани лол қолдириб турган онларининг жуда кўп гувоҳи бўлганман. Акам жуда эрта вафот этиб кетди.\nКичик акам Чоршам бахши Раҳматулло ўғли ҳам муштдайлигидан терма қўшиқ тўқиб, дўмбирадан ажралмай қолган эди. У бахшичиликни бетиним машқ қилиб, катта бахшиларнинг оғзига тушиб, тезда танилиб кетди. Айниқса Шерободлик машҳур Мардонақул Авлиёқул ўғлидан йўл-йўриқлар олиб, вилоятнинг етакчи, чечан бахшиларидан бирига айланди.\nЧоршам бахшининг жуда кўп ўзи тўқиган термалари ва шеърлари бор. У киши қирқдан зиёд халқ достонларини маҳорат билан ижро қилар эди. Унинг ўзи ижод қилган “Тошбосар” достони мен билган ўзбек замонавий достонлари орасида чинакам теран сюжет ва бетакрор мазмунли халқ романидир. Чоршам бахшининг “Алпомиш” шажарасидаги бир неча чуқур маъно-мазмунли янги достонлари сурхондарёлик олимлар томонидан ёзиб олинган ва айримлари нашр ҳам қилинган. Бахшининг ўзи тўқиб айтган ва маҳаллий матбуотларда чиққан шеърларини тўпласа ҳам бир китоб бўлади. Ана шундай юксак истеъдод соҳиби ўн йилча бурун оламдан ўтди. Бу катта сўз хазинасининг бор бисотини халққа, келажак авлодларга етказиш борасида ҳали кўп тадқиқотлар бўлишига умид қиламан.\nМенинг шеъриятга, сўз сеҳрига қизиқишимга мана шундай оила муҳити сабаб бўлган бўлса керак, ҳойнаҳой. Айтишим мумкинки, дўмбира менинг илк устозим.\nМатбуотда илк бор чиққан вақтимни мен 1968 йил деб белгилаганман. Адашмасам, ўша вақтдан бошлаб шеърият билан жиддийроқ шуғуллана бошлаганман.\nБиринчи китобим “Жануб шамоли” 1981 йилда Ғ.Ғулом нашриётида чоп этилган. Китоб чиқаришга жуда кеч уринганман. Ваҳоланки, шу китобга кирган шеърлар ва “Оҳу” достоним 1971 йилдаёқ вақтли матбуотда эълон қилинган эди.\nМенинг доимий беминнат устозим – китоб! Мен адабиёт дарсини мустақил мутолаа қилиб баҳоли қудрат ўрганганман. Чунки мен адабиёт йўналиши бўйича таълим ололмадим. Тошкентда зилзила бўлган йил Тошкент Давлат университетига талабгорлардан Самарқанд шаҳрида ҳужжатлар қабул қилишди. Ўшанда Самарқанд опера ва балет театрида ишлардим. Таваккал қилиб журналистиканинг сиртқи бўлимига ҳужжат топширдим. Ва талаба бўлдим. Бир семестр Тошкентга бориб ўқиб келдим. Кейин ҳарбий хизматга кетдим. Аскарликдан кейин ўқишни яна бориб тиклаш ва давом эттиришга бўйним ёр бермади, қолиб кетди. Шундай қилиб менга катта шоир-ёзувчилар ва адабиётшуносларнинг китоблари устозлик қилишган, холос.\nҲарбий хизмат даврида ҳам шеърлар қоралаб турдим. Бунга армия ҳаётининг ўзига хос қийинчиликлари, гўзал театр турмушини соғиниш, дўстлар даврасини қўмсаш каби туйғулар туртки бўлди. Армиядан қалин бир дафтарни қоралаб қайтдим. Сурхондарё вилоят халқ ижоди уйига йўриқчилик вазифасига олишди. Бу ерда жуда кўп санъаткорлар билан танишдим.\nШу орада бойсунлик бир қизга бағишлаб “Бойсуннинг шўх дилбари” деган шеър ёзиб, унга ўзим мусиқа басталаб ўзим ижро этиб юрдим. Бу шеър вилоят газетасида босилиб ҳам чиқди. Шундан кейин менда яна жасорат пайдо бўлди. Энди мунтазам машқ қила бошладим. Бир куни ёзганларим – ўзимга маъқул шеърларимни олиб, юз истиҳола билан таҳририятга кириб бордим. Ўша пайтлари Теша Сайдалиевни сиртдан танир эдим. Буни қарангки, Теша ака ҳам мени сиртдан танир экан. У кишининг ёнларида бургут сиймо бир зот ўтирарди. “Менгзиё, бу йигит Шафоат Раҳматуллаев бўлади, яхши шеърлар ёзаяпти” деб таништирдилар Теша ака. Менгзиё ака билан ака-ука, дўст бўлиб кетдик. У кишига шеърларим жуда маъқул бўлиб қолди. Кўп ўтмай ўша 1968 йилда Менгзиё Сафаров менга вилоят газетаси саҳифасида оқ йўл тилади. Ўшанда ўттиз ёшнинг остонасида эдим.\nҲаётда катта ёзувчи Менгзиё Сафаров билан ака-ука, ҳаммаслак, ҳамиша, бир-биримизга узанги-йўлдош эдик. Менгзиё ака ҳам китоб чиқаришга деярли эътибор бермасди. Менгзиё ака менинг назаримда гўё абадий яшайдиган, омади доим олдинда, ҳамма нарсага барибир улгурадиган бир сиймо бўлиб туюларди. Аммо ҳеч ким ва ҳеч нарса боқий эмас экан.\nШу йилларда Республика газета ва журналларида мунтазам чиқиб турдим. “Ўзбекистон маданияти”, “Гулистон”, “Шарқ юлдузи”, “Саодат” каби газета ва журналларда шеърларим босилди. 1975 йилнинг баҳорида Менгзиё ака билан Тошкентга бордик. Ёзувчилар уюшмасида устоз Саид Аҳмад ака ўзининг қадрдон укалари Менгзиё Сафаров, Неъмат Аминовлар билан ичак узди қилиб ҳангомалашди. Кетарда ҳаммамизни уйига ошга таклиф қилдилар. Кечқурун устознинг уйига учовлон кириб бордик. Устоз ҳазил-ҳузул билан кутиб олди. Саида опа олдиларига фартук тутиб олган, ошхонада ошга уриниб юрипти. Неъмат ака мендан шеърлар ўқиб беришимни сўрадилар, бир-иккита шеър ўқидим. Шеър тугагач, Саид Аҳмад ака чақириб қолдилар: “Саидахон, мана бу саҳрои боланинг шеърларини сиз ҳам эшитиб кўринг”.\nОпа келгач бояги шеърларни яна қайта ўқидим. Шеърлар Саида опага ҳам манзур бўлди шекилли, “Шафоат, шеърларингиздан ташлаб кетинг” деди. Мен шеърларни Саида опага қолдириб кетдим. Саида опа 1975 йилнинг май ойида “Ўзбекистон маданияти” газетасида менга “Оқ йўл” тилади. 1976 йилда Ғ.Ғулом нашриётидан чиққан “Ёшлик баёзи”да бир туркум шеърларим босилди. 1979 йилда “Ёшлик” алъманахида шеърларим босилган. 1979 йилда “Шарқ юлдузи” кутубхонаси тўплами “Гўзалликнинг туғилиши” тўпламида “Оҳу” достоним тўлиқ ҳолда босилди. Ниҳоят, 40 ёшнинг устида биринчи китоб – 1981 йилда Ғафур Ғулом нашриётидан илк тўпламим “Жануб шамоли” чиқди. Ўша йили Ўзбекистон Ёзувчилар уюшмасининг раиси Сарвар Азимов бошчилигида, Зулфия опа, Эркин Воҳидов ва бошқа ижодкорлар вилоятимизга келишиб бизларни Ёзувчилар уюшмаси аъзолигига қабул қилишди. 1988 йилда “Ёш гвардия” нашриётидан иккинчи тўпламим “Умид остонаси” чиқди. 1992 йилда “Гулоб” номли тўпламимни вилоятимизда мавжуд бўлган “Жайҳун” нашриёти чоп қилди. 2003 йили “Озод сўз” сайланмам “Янги аср авлоди” нашриётида нашр қилинди. 2008 йилда бирдан икки мўъжаз тўпламим “Кўринмай гулладим” ва “Шоҳ ва шоир”ни “Муҳаррир” нашриётидан чоп қилдирдим. Китобларим турмуш тақозоси билан кам тиражда чиққан.\nХуллас, қимирлаган қир ошар деб қимирлаб ёзиб турибман. Худо сабр берса, шеърларимнинг ўзини бир китоб, достонларимни бир китоб, бадиий ва илмий публицистик мақола ва суҳбатларимни бир китоб қилиб чиқариш ниятим бор. Имкон бўлса галдаги ана шу режаларни амалга ошира олсак марра бизники. Мен катта-кичик ўндан ортиқ достонлар ёзганман.\nМенинг педагогик фаолиятим эса 1968 йилдан бошланган. Шу йили институтга мусиқа ўқитувчиси бўлиб ишга келганман. Ўшанга ҳам 43 йил бўлибди. Ҳануз шу даргоҳдаман. Мен ҳам озми-кўпми таълим берган айрим шогирдларим ҳозирда университетимизнинг етакчи олимлари. Айниқса, педагогика фанлари доктори, профессор, Термиз давлат университетининг ректори, фидойи фан ва жамоат арбоби Мамат Ҳайдаров билан фахрланаман.\nМусиқа соҳасида ҳам бир-иккита илмий-услубий рисолалар ёзганман. Булар 1991 йилда чоп қилинган “Мусиқа услубиёти”, 1992 йилда чоп қилинган “Мусиқа алифбоси” ва 2003 йилда чоп қилинган “Бошланғич мусиқа” рисолаларидир.\nШу пайтгача жами олти бадиий китоб, уч мусиқий рисола чоп эттирган бўлсам, улардан биттаси ўн минг тиражда, қолганлари кам тиражларда чиққан. Ҳозирги пайтда китоб чиқаришдан кўра уни сотиш изтироби, азоби бор. Шунинг учун китоб чиқаришдан кўнглим тўлмайди. Кейинги 2008 йилда чиқарган икки мўъжаз тўпламимни шу боисдан уйга босиб қўйибман. Учрашувларга борганда ўқувчиларга, чегарачиларга битта-иккитадан совға қилиб озайтиряпман.\nМенинг назаримда, адабиёт миллат маънавияти ва маданиятининг ҳам пойдевори, ҳам кўзгуси. Чунки миллий тил ҳам, миллий театр ҳам, миллий кино ҳам, миллий қўшиқчилик ҳам, колаверса, миллий фольклор ҳам адабиётга суянади.\nАдабиёт катта майдон, ҳамиша шундай бўлиб келган. Бугун тўққиз яшардан тўқсон яшаргача китоб чиқариб ётибди. “Эрмас осон бу майдон ичра турмоқ…” деган эдилар улуғ бобомиз. Биз ҳам “Ҳаёт рубоб – ҳамма чолғучи. Ҳар ким ўз куйини чалади. Кимнинг куйи бир лаҳзаликдир. Кимнинг куйи мангу қолади” деб минғирлагандик бир вақтлар. Бугунги адабиётнинг ютуғию қусури хусусида гапиришга маънавий ҳуқуқимиз ҳам йўқ, қувватимиз ҳам етмайди. Фақат вақт ҳакам дея оламиз. Ўзимизга қарата уни шундай таъкидлаганмиз:\nСен ўчсанг нима ғам, порлайверади,\nЙўлчироғ ҳақиқат – поклик онаси.\nҲаммага зол ҳукмим борлайверади,\nТемир қонун вақтнинг қозихонаси!\nМенимча адабиётшунослиги кучли ривожланган рус ва Европа мамлакатлари тажрибасидан келиб чиқиб, ўзбек адабиётининг ҳам қадимдан ҳозиргача, аввало, асрлар бўйича изчил даврлаштириш, кейин эса иложи бўлса нашрини ҳам бошлаш керак. ХХ асрда амалга оширилган ноёб нашрларни яна ўша ҳолича ва ўша кўринишда қайта нашр қилинса нур устига аъло нур бўларди. Ҳозир улар олтинга баробар, топилмайдиган бўлиб қолди.\nРеспублика олий ўқув юртлари ахборот ресурс марказлари китоб фондлари фақат ўқув, илмий ва ижтимоий-сиёсий адабиётлардан иборат бўлиб қоляпти. Уларнинг алоҳида бой бадиий адабиёт фондини зудлик билан ташкил этиш керак. Ёшлар бадиий адабиётдан узилиб қоляпти.\nҲар бир вилоят Ёзувчилар уюшмаси бўлимлари қошида “Ижод” фонди ёрдами билан алоҳида бой бадиий адабиёт кутубхонаси ташкил этилса яхши бўларди.\nВа ниҳоят, оилам ҳақида гапирсам: турмуш ўртоғим ўқитувчи Хосият Раҳмутуллаева билан саккиз фарзандга ота-она, ўн битта набирага бобо-момо бўлиб рўзғорни эплаб турибмиз.\nШафоат РАҲМАТУЛЛАЕВ (Шафоат Раҳматулло Термизий) – 1941 йилда Сурхондарё вилоятида таваллуд топган. 1965 йили Тошкент Давлат консерваториясини тамомлаган. Унинг “Жануб шамоли”, “Умид остонаси”, “Озод сўз”, “Кўринмай гулладим”, “Шоҳ ва шоир” сингари китоблари нашр қилинган. Шунингдек, мусиқа соҳасида “Мусиқа услубиёти”, “Мусиқа алифбоси” ва “Бошланғич мусиқа” рисолалари муаллифи ҳамдир.\nШафоат Раҳматуллев 1968 йилдан буён Термиз давлат университетида дарс бериб келмоқда. 1998 йилда “Шуҳрат” медали, 2003 йилда “Эл-юрт ҳурмати” ордени билан тақдирланган.\n← Аввалги Аввалги Соф санъат қайғуси (таниқли драматург Шароф Бошбеков билан суҳбат) (2011)\nКейинги → Кейинги: Ашурали Жўраев. Дарёдил инсон эди (2011)


“KNAUF” компанияси Янги йил арафасида ўзбекистонлик хаста болажонлар учун энг қимматли совғаларни ҳадя қилди - Халқ сўзи\n14:49 27 Декабрь 2019 Жамият\n— Бу совғаларнинг ҳар бири биз учун қадрли, — дейди муассаса раҳбари Шоира Шамсиева. — Масканимизда республикамизнинг барча ҳудудларидан келган ногиронлиги бўлган 280 нафар бола тарбияланмоқда. Уларнинг 134 нафари ётоқда. Бошқача айтганда, мустақил ҳаракатлана олмайди. “Радиус – 01 ФТ” тиббий ускунаси айниқса, шундай болажонларни даволашимизда сув ва ҳаводек зарур. Негаки, у биратўла учта операцияни бажара олади. Уни тўшакдаги бола ёнига этиб, муолажа ишларини олиб бориш мумкин. Ваҳоланки, мавжуд турдош тиббий ускуналар бир функцияли бўлиб, имкониятлари бир мунча чекланган. Яна бир жиҳати шундаки, “KNAUF” компанияси ҳадя қилган ускунада электро уйқу муолажаси ҳам бор. У боланинг асаб тизимини тинчлантиради, тинч ва осойишта ухлашига имконият яратади.


Мирзиёев Сурхондарё вилоятида тоза ичимлик суви билан таъминлаш даражасини танқид қилди\n12:41 26 Май 2020\n12:39 01.05.2019 Ҳавола олиш\nТОШКЕНТ, 1 май – Sputnik. Термиз шаҳрида Халқ депутатлари Сурхондарё вилояти кенгашининг навбатдан ташқари сессияси бўлиб ўтмоқда.\nПрезидент матбуот хизмати хабарига кўра, Шавкат Мирзиёев фойдали қазилмаларга бой, уч мартагача ҳосил олса бўладиган табиий шароитга эга, Сурхондарё вилояти салоҳиятининг ҳали ўндан бири ҳам ишга солинмаганини қайд этган.\n“Аҳоли жон бошига ялпи ҳудудий маҳсулот мамлакат кўрсаткичидан 2,3 баробар, хизмат кўрсатиш 2 баробар, саноат маҳсулотлари ишлаб чиқариш ва экспорт қилиш 8 баробар кам эканини кўрсатиб ўтди. Вилоятда иқтисодий фаол аҳолининг 10 фоизи ишсиз, тоза ичимлик суви билан таъминлаш даражаси 54 фоиз экани танқид қилинди”, - дейилади хабарда.\nТаъкидланишича, шу каби масалаларни ҳал этиш, вилоятни ҳар томонлама ривожлантириш мақсадида 2019-2020 йиллар учун умумий қиймати 23 триллион 632 миллиард сўм бўлган 649 инвестиция лойиҳаси режалаштирилган. Булар доирасида 2,2 миллиард доллар тўғридан-тўғри хорижий инвестицияларни ўзлаштириш, 11 минг 500 та иш ўрни яратиш мўлажалланган.\nБундан ташқари, Сурхондарёнинг ўзига хос хусусиятлари ва имкониятларини чуқур ўрганган ҳолда вилоятни 2030 йилгача комплекс ривожлантириш бўйича концепция ҳам ишлаб чиқилмоқда.\nХабарда президент чет элдан инвестиция олиб келиб, замонавий корхоналар ташкил этиш, янги иш ўринлари яратиш, аҳоли ва маҳаллий бюджетлар даромадини кўпайтириш бўйича устувор вазифаларни белгилаб бергани таъкидланган.


Нима учун ҳеч бир парҳез узоқ муддатли натижани бермайди? - Zamin.uz\n12:53 / 18.03.2017\nСтатистикага кўра, қандайдир парҳез тутган одамларнинг кўпи билан 15 фоизигина ўз вазнини узоқ вақт давомида ўз ҳолича сақлаб тура олади. Қолган 85 фоизи парҳезни бузиб юборади. Аммо бу шу 15 фоиз одамларнинг иродаси мустаҳкам эканлигини билдирмайди, балки уларнинг метаболизми яхши ишлайди, холос.\nМетаболизм қандай ишлайди?\nМоддалар алмашинуви нафақат жисмоний ҳаракатга, балки тана массасига ҳам боғлиқ. Тана массаси қанчалик камайса, метаболизм шунчалик секинлашади. Ҳаммага маълум бўлган эффект айнан шу сабаблидир: парҳез тутиш вақтида дастлабки 3—5 кг нисбатан осон “учиб кетади”, кейин эса “плато” бошланади — ҳатто овқатдан тўлиқ воз кечсангиз ҳам, вазн камаймайди.\nШундай қилиб, одамларнинг тахминан 15 фоизида баъзи ирсий хусусиятлар туфайли, метаболизм тезлиги тана юзаси майдонига боғлиқ эмас: улар озади, аммо модда алмашиш жараёнлари сусаймайди — шу сабабли улар эришилган натижани йиллаб сақлаб тура олади. Бу ерда ирода кучининг ҳеч қандай алоқаси йўқ.\nБу албатта бошланғич маълумотларга боғлиқ. Агар вазнингиз 65 килограмм бўлса, сиз эса 55 килограммгача озмоқчи бўлсангиз, ҳеч нарса қилиш керак эмас. 45 ёшда 20 ёшдагидан кўпроқ тош босиш — мутлақо нормал ҳолат. Озиш умуман керак эмас (агар албатта, биокимёвий кўрсаткичларингиз жойида бўлса).\nАгар бундай бўлмаса, ишни ишончли эндокринологдан бошлаш керак. Ва вазнингиз саломатлигингизга қанчалик таъсир ўтказаётганини аниқлаш керак.\nАгар бутун ҳаётингиз давомида кўп маротаба ўзингизни қандайдир стандартларга мослаштиришга уринган бўлсангиз, ва энди меъёридан ортиқ овқат еб қўйишга мойил бўлсангиз, унда сизга овқатланиш хулқини тузатиш бўйича мутахассис талаб этилади. Сизни онгли ёки интуитив овқатланиш қутқаради.\nМанба: “Дарё” “Замин” янгиликларини “Telegram”да кузатиб боринг\nБиз нега семирамиз?\n15-02-2018, 07:30, Ҳаёт тарзи


Ноҳукумат ташкилотларнинг фаолияти янгиланиши зарур\nКуни кеча вилоят ҳокимлиги қошидаги ноҳукумат ташкилотлар билан ўзаро ҳамкорлик Кенгашининг жорий йилдаги биринчи мажлиси ўтди.\nУни вилоят ички сиёсат бошқармасининг раҳбари, кенгаш раисининг ўринбосари Б. Тажибаев очиб, олиб борди.\nКун тартибида вилоят бандликни мувофиқлаштириш ва ижтимоий дастурлар бошқармаси раҳбарининг ўринбосари М. Есимова ва Кентов шаҳар ҳокимининг ўринбосари С. Расул, Сариоғоч туман ички сиёсат бўлимининг раҳбари А. Қўзибаев, Ўтрор тумани ҳокимининг ўринбосари П. Жаппарқуловларнинг давлат ижтимоий буюртмаси асосида бултурги ва бу йилги ишларига оид ҳисоботлари тингланди.\nДарвоқе, бугунги кунда Туркистон вилоятида рўйхатга олинган бирлашмаларнинг умумий сони 121та. Вилоятда республикадаги 6та сиёсий партия (“Nur Otan”, “Ақ жол”, “Ауыл”, “Қозоғистон Коммунистлар партияси”, “Умуммиллий социал-демократик партия”, “Бирлик”)нинг филиаллари фаолият юритади.\nЖорий йилда ижтимоий буюртма асосида фуқаролар ташаббуслари маркази, имконияти чекланган фуқароларни қўллаб-қувватлаш, экология, туризм, дин ва бошқа йўналишлардаги ташкилотлар билан қатор ишлар амалга оширилди. Бу, энг аввало, ноҳукумат ташкилотларини қўллаб-қувватлашга қаратилган тадбирлардир.\nМажлис раиси Б. Тажибаев ”Бугунги кунда фуқаролик жамияти фаоллашиб, янги босқичга кўтарилмоқда. Бу омил ўз навбатида маҳаллий ижро ҳокимиятининг самарали меҳнат қилишига ҳам ўз таъсирини ўтказади. Айниқса, минтақадаги ижтимоий масалаларнинг ижобий ҳал этилиши учун хизмат қилаётган лойиҳаларни рўёбга чиқариш учун ноҳукумат шўъбанинг ёрдами ва фаоллиги ўта зарур.\nМасалан, кечаги Арис воқеасидан кейин талофат кўрган шаҳарни қайта тиклаш, шўъбаларга бириктирилган фуқаролар билан шартномалар тузиш, уларнинг талаб-истакларини ҳокимликка етказиш ва ҳал этилишига эришиш каби ишларда асл фуқаролик жамияти вакиллари эл-юрт орасидан чиқди. Гуманитар ёрдамни тақсимлаш, тарқатиш юмушларида ҳисса қўшган кўнгиллилар меҳнати таҳсинга лойиқ. Халқ ва давлат ўртасида умуммақсад ривожига хизмат қиладиган азаматлар фуқаролик давлатнинг равнақи ва барқарорлиги учун доимо тайёр. Қийин вазиятларда ёрдам берган бундай ташаббуслар ва самарали тизимни келгусида бошқа туманларда ҳам амалга оширишда фойдаланамиз”, деди.\n“Фуқаролик Альянс” ҳуқуқий шахсларнинг бирлашган Ассоциацияси раиси Ш. Жамалбекули ноҳукумат ташкилотларга ёрдам берадиган фуқаролик марказни тузиш ва ривожлантириш лойиҳасини мукаммаллаштиришни айтса, “Береке” ЖБ раисаси Р. Абдуллаева, “Эко Атамекен” ЖБ раисаси Г. Ниязова, “Жалын” ЖБ раиси К. Керимбеков, “Союз Чернобыль” ЖБ раиси Б. Аширбаевлар ноҳукумат шўъбадаги фаолларни ўқитиш, рағбатлантириш масалалари долзарблигига тўхталишди.\nКенгашнинг навбатдаги йиғилишлари вилоятнинг турли шаҳар ва туманларида ўтадиган бўлди.\nВилоят минтақавий коммуникациялар хизмати, 2019-07-24, 12:53 333


Ургутда уй шароитида тайёрланган консерва истеъмолидан сўнг, 16 яшар ўсмир ҳаётдан кўз юмди » STV teleradiokompaniyasi\nSTV teleradiokompaniyasi » Новости » Самарқанд янгиликлари » Ургутда уй шароитида тайёрланган консерва истеъмолидан сўнг, 16 яшар ўсмир ҳаётдан кўз юмди\nУргутда уй шароитида тайёрланган консерва истеъмолидан сўнг, 16 яшар ўсмир ҳаётдан кўз юмди\nЖорий йил 22 февраль куни Ургут тумани «Катта Торинжак» маҳалласида яшовчи фуқаро оила аъзолари билан биргаликда уй шароитида тайёрланган консерва маҳсулотлари истеъмолидан заҳарланди. Натижада, соат 22:30 ларда шуоиланинг олти нафар аъзоси туман тиббиёт бирлашмасига қабул қилинган.\nХуршид Ўринов–Ургут туман тиббиёт бирлашмаси бошлиғининг даволаш ишлари бўйича ўринбосари: - Қабул бўлимига мурожаат этган беморларнинг 4 нафари ўртача оғир аҳволда эди. Шу боис, юқумли касалликлар бўлимига ётқизилди. Икки нафари ўта оғир заҳарланган бўлиб, дарҳол реанимация бўлимига жойлаштирилди. Чунки текширувлар натижасида,уларда ютиниш, нафас бузилиши белгилари кузатилди.\nИжтимоий тармоқларда ботулизм билан заҳарланган беморлар олти нафар эканлиги қайд этилган. Лекин, мутахассислар ушбу оиланинг 8 аъзоси шифохонага ётқизилганлигини айтишмоқда.\nХуршид Ўринов–Ургут туман тиббиёт бирлашмаси бошлиғининг даволаш ишлари бўйича ўринбосари: - 22 февраль кунисоат 22:30 ларда жами олти нафар бемор шифохонамизга даволаш учун ётқизилди. Соат 01:00 гача яна икки бемор бизга мурожаат этди. Жаъми,Ургут туман тиббиёт бирлашмасига ботулизм ташхиси билан бир оиладан 8 нафар бемор мурожаат этди. Аммо, 2003-йилда туғилган Давроншох Давронов бирлашманинг реанимация бўлимида ўтказилган чора-тадбирларга қарамасдан сунъий нафас аппарати фонида тўсатдан юрак тўхташи туфайли вафот этди.\nТуман тиббиёт бирлашмасида заҳарланган беморларнинг соғайиб кетиши учун барча чоралар кўрилмоқда. Ҳар бир беморга алоҳида шифокор жалб этилган.\nГулсара Жўраева: - Шифокорлар бизга яхши қараяпти, раҳмат!Ўғилини ҳам оғир аҳволда олиб келишган эди. Ҳозир яхши дейишяпти....Унинг ҳам дардига шифо берсин. Барча шифокорларга миннатдорчилик билдираман!\nҚўл бола усулда тайёрланган консерва маҳсулотларини истеъмол қилиш оқибатида бутун бошли оилазаҳарланди. Кўрсатилган тиббий муолажаларга қарамай, фуқаронинг 16 ёшли набираси вафот этди.\nНасрулло Исматуллаев-Ургут туман Давлат санитария эпидемиология назорати маркази бўлим мудири: - Мутахассислар иштирокида хонадонга бориб, текшириш ишларини амалга оширдик. Ҳақиқатдан ҳам, беморлар уй шароитида тайёрланган консерва маҳсулотлари ва шарбатларни истеъмол қилган.\nШу ўринда бир ҳақли савол туғилади. Нега туман Давлат санитария, эпидемиология назорати маркази мутасаддилари шу каби ҳолатлар юз бергунча, аҳоли ўртасида етарлича тарғибот-ташвиқот ишларини олиб бормаган?\nНасрулло Исматуллаев-Ургут туман Давлат санитария эпидемиология назорати маркази бўлим мудири:- Ботулизмдан сақланиш тўғрисида аҳолига 5 мингдан зиёд варақалар тарқатиб, тарғибот ва ташвиқот ишларини ўтказдик. Ўзи умуман,уй шароитида консерва маҳсулотларини тайёрлаш мутлақо таъқиқланади. Мумкин эмас.\nБизга берилган маълумотларга кўра, ҳозир 6 нафар беморларнинг аҳволи ўртача оғир бўлиб, шифокорлар уларнинг соғайиб кетишигакафолат беришмоқда. Реанимация бўлимидаги 1 нафараҳволи оғир беморга - тиббий муолажалар кўрсатилмоқда.


Қундуз: Жангарилар орасида ўзбекистонликлари ҳам бор - BBC O'zbek\nҚундуз: Жангарилар орасида ўзбекистонликлари ҳам бор\nМарказий Осиёга бевосита қўшни Қундуз вилоятидаги жанглар тўртинчи кунига кириб бораркан, бундай баёнот билан Афғонистон Мудофаа вазирлиги чиққан.\nВазирлик матбуот воизи Давлат Вазирийнинг Би-би-сига расман маълум қилишича, вилоят маркази Қундуз шаҳрида Толибон билан бир сафда Ўзбекистон, Тожикистон, Покистон ва Чеченистон фуқаролари ҳам жанг қилишмоқда.\nАммо воиз жаноблари бу хорижий жангариларнинг сони ва қай бир гуруҳга мансуб эканликлари тафсилотларини очиқламаган.\nЎтган йил Толибон билан иттифоқчиликда Қундуз шаҳрини бир муддатга босиб олган ва аксарияти марказий осиёлик экани айтилган хорижий жангариларни эса, вилоят масъуллари ИШИД гуруҳи аъзоларига нисбат беришган.\nСонлари бир неча юз нафар экани айтилган бу жангарилар ўшанда толибларга бошчилик қилишган ва ҳаракатнинг 2001 йилдан буёнги энг йирик ғалабасини қўлга киритишини таъминлашганди.\nАфғонистонда фаолиятда бўлган ИШИД гуруҳи сафларидаги марказий осиёлик жангарилар аксариятини Ўзбекистон Исломий Ҳаракати аъзолари ташкил этишади.\nЎзбекистон Исломий Ҳаракати эса, етакчиси Усмон Ғозий бошчилиги остида бундан икки йил бурун тўлиғича Яқин Шарқдаги ИШИД гуруҳи раҳбари ва исломий халифати халифи Абу Бакр Бағдодийга байъат келтирган.\nКатта сондаги Ғарб бошчилигидаги иттифоқ қўшинларининг худди ўша йилги оммавий сафарбарлиги ортидан кечган вақт оралиғида бу жангарилар Афғонистон жануби-шарқидан аксарият Марказий Осиё давлатларига бевосита чегарадош шимоли-шарқига қадар сизиб киришга муваффақ бўлишган.\nЎзларига қарши жанг қилаётган исёнчилар орасида ИШИД жангарилари борлигини сўнгги йилларда Афғонистон шимоли ва шимоли-шарқидаги қатор йирик ҳарбий амалиётларга бошчилик қилган мамлакат биринчи вице-президенти генерал Абдулрашид Дўстумнинг шахсан ўзи ҳам эътироф этганди.\nЎтган йили толиблар бу жангарилар етакчилиги остида Қундуз шаҳрини уч кун ўз қўлларида тутиб туришга муваффақ бўлишган, уларни даф этиш учун афғон ҳукумат кучлари ва АҚШ қўшинларига қарийб уч ҳафта лозим бўлганди.\nАфғонистондаги ИШИД жангариларнинг сони турли манбаларда бир неча юздан бир неча мингтагача, деб тахмин этилади.\nҚундуздаги сўнгги жанглар тўртинчи кунига кириб бораркан, ҳар икки томон ҳам жанг жабҳасида ўзларининг қўллари баланд келаётганини иддао этишмоқда.\nАфғон томонига кўра, Қундуз маркази ҳозир ўз қўлларида ва жанглар ҳозир асосан шаҳар сарҳадларида бормоқда.\nАён бўлишича, сонлари бир неча юз нафар экани тахмин этилаётган бу жангариларга қарши минглаб афғон ҳарбийлари ташланган, уларга ҳаводан мадад бериш учун Афғонистон Мудофаа вазирлигининг катта сондаги ҳарбий тикучарларидан ташқари, Натонинг қирувчи учоқлари ҳам жалб этилган.\nРақиб томонлар ўтган тўрт кун ичида берган талафотлар сонига оид аниқ рақамлар имконли эмас.\nАммо Афғонистон томонининг даъво қилишича, орада кечган вақт давомида ўнлаб жангариларни ўлдиришга муваффақ бўлишган. Толибонга оғир талафот етказишган. Ўз навбатида ҳаракат ҳам худди шундай мазмундаги иддао билан чиққан.\nСўнгги жанглар Қундузга бевосита қўшни Тожикистоннинг ҳам хавотирларига сабаб бўлмай қолмаган.\nТожикистон раҳбарияти Афғонистон билан ўзаро чегарасидаги барча қўшинларини ҳарбий тайёргарлик ҳолатига келтиришга қарор қилган.\nХабарларга кўра, Афғонистондаги бугунги ҳолат президент Имомали Раҳмон ва Коллектив Хавфсизлик Шартномаси Ташкилоти Бош котиби Душанбедаги музокараларининг ҳам асосий мавзуларидан бири бўлган.\nҚундуздаги вазият сабаб, Тожикистон сўнгги икки йил ичида Афғонистон билан ўзаро чегарасида фавқулодда хавфсизлик чораларига қўл урган. Бунақаси Тожикистон мустақиллиги тарихида кузатилмагани айтилганди.\nЎз навбатида, шундоққина биқинларида вужудга келаётган бу каби ҳолатдан Ўзбекистон дохил қолган Марказий Осиё давлатлари баробарида Россия ва қудратли Хитой ҳам жиддий хавотирда.\nАҚШ Давлат котиби Жон Керри эса, донор давлатларнинг 4-5 октябр кунлари Брюсселда бўлиб ўтган ва Афғонистонга миллиардлаб доллар қўшимча молиявий кўмаклар ваъдаси янграган йирик халқаро анжуман чоғида Толибон ҳаракатини яна бир бор афғон ҳукумати билан ростмана сулҳу мадорага боришга ундаган.\nТолибон ҳаракати эса, афғон тупроғида битта бўлса ҳам хорижий аскар қоларкан, ҳеч бир томон билан музокаралар олиб бормаслигини таъкидлаб келади.


Харидорга чек бермаган сотувчи 1 йилга ахлоқ-тузатиш ишларига ҳукм қилинди - Anhor\nAnhor Все посты Харидорга чек бермаган сотувчи 1 йилга ахлоқ-тузатиш ишларига ҳукм қилинди\nХаридорга чек бермаган сотувчи 1 йилга ахлоқ-тузатиш ишларига ҳукм қилинди\nБухоронинг Шофиркон тумани давлат солиқ инспекцияси ходимлари шу туманнинг “Денов” қишлоқ фуқаролари йиғини ҳудудида жойлашган «Ибод Муродилло Сервис» ХКга тегишли савдо нуқтасида қисқа муддатли текшириш ўтказди, деб ёзади “Правда Востока” нашри.\nТекширув жараёнида савдо нуқтасининг эгаси Б.Сафаров харидорга назорат-касса машинасининг (НКМ) 17,5 минг сўмлик чекини бермагани ва ўзининг 6734,6 минг миқдоридаги кундалик тушумини НКМ хотирасига киритмагани аниқланди.\nЎтказилган тадбир натижалари бўйича туман солиқ хизмати ходимлари тегишли ҳужжатларни ҳуқуқни муҳофаза қилиш органларига берди. Ушбу ҳужжатлар асосида жиноят иши қўзғатилди. Шофиркон тумани жиноят ишлари бўйича судининг қарори билан корхонанинг мансабдор шахси бир йил муддатга ахлоқ-тузатиш ишларига ҳукм қилинди.\nШунингдек, шу вилоятнинг Ромитан туманидаги «Шакар Савдо Сервис» хусусий фирмаси текширилганида, унинг раҳбари У.Абдуллаев солиқ инспекциясига тақдим этган ҳисоботда била туриб даромадини кам кўрсатгани аниқланди. Бу билан У.Абдуллаев бюджетга 7088,9 минг сўм солиқ тўламагани ҳамда НКМнин хотирасига 641762,4 минг миқдоридаги тушумни киритмагани маълум бўлди.\nҚонунбузарга нисбатан тегишли моддалар бўйича жиноят иши қўзғатилди ва Ромитан тумани жиноят ишлари судининг қарори билан бир йил ва олти ойга ахлоқ-тузатиш ишларига ҳукм қилинди. Шунингдек унинг ойлик маошидан 20 фоиз давлат ҳисобига ушлаб қолиниши ҳам белгиланди.\nЛицензиясиз хусусий киракаш икки йилга ахлоқ-тузатиш ишларига ҳукм қилинди


Ўзбекистон ре - страница 8\n4.Бунёдкор ғоялар ва мафкураларнинг жамият ҳаётидаги ижобий таъсири.\nFоя ва мафкуранинг тарихий шаклларини, мазмун-моҳиятини азал- азалдан эзгулик ва ёвузлик, бунёдкорлик ва вайронкорлик ўртасидаги кураш диалектикаси белгилаб келади, яъни босқинчилик, бошқалар ҳисобидан бойиш, тажовузкорлик, ақидапарастлик мафкураларига қарама-қарши ўлароқ, озодлик, мустақиллик ва адолат ғоялари узлуксиз майдонга чиқиб, халқларнинг музаффар байроғига айланган. Бунёдкорлик ғоялари инсонни улуғлайди, унинг руҳига қанот бағишлайди.\nБунёдкор ғоя деб, инсонни улуғлайдиган, унинг куч-ғайрати ва салоҳиятини ошириб, халқи, Ватани, бутун инсоният учун фойдали ишлар қилишга сафарбар этадиган, ўзида меҳнат, тараққиёт, дўстлик, тинчлик, адолат, ҳалоллик каби эзгу мақсадларни мужассам этадиган ғояга айтилади.\nБунёдкорлик ғоялари юртни обод, халқ ҳаётини фаровон қилишдек олижаноб мақсадлар билан ажралиб туради. Улар инсоният цивилизацияга эришган даврлардан буён жамият ҳаётининг энг эзгу ғоялари сифатида яшаб келмоқда. Президент Ислом Каримовнинг «Ўзбек том маънода бунёдкордир» деган сўзларида ҳам ана шу боқий ғояларнинг маъно-мазмуни ўз ифодасини топган. Бундай бунёдкорлик халқимизга ота-боболаридан меросдир.\nИнсоният тарихида одамлар онги ва шуурига адолат, ҳақиқат, эзгулик, меҳнатсеварлик каби юксак ғоялар уруғини сепган зот, пайғамбар Зардўшт яратган «Авесто» китобида қуйидаги сатрлар мавжуд: «Эзгу фикр, эзгу сўз ва эзгу ишлар билан эзгу фикр, эзгу сўз ва эзгу ишни алқайман. Ўзимни бори эзгу фикрга, эзгу сўзлар (айтиш)га, эзгу ишлар амалига бахшида қиламан, барча ёмон фикрлардан, ёмон сўзу ёмон ишлардан юз ўгираман». Бу юксак ғоялар бундан 2700 йил муқаддам яшаб ўтган ватандошимиз Зардуштнинг ўлмас мафкураси эди.\nҚадимги Дуне бунёдкор ғоялари:\n1. Қадимги Шарқ бунёдкор ғоялари ва таълимотлари (Ҳиндистон, Хитой, Марказий Осиё):\nАсосий турлари, харктерли хусусиятлари:\n1) Буддизм, брахманлик.\n2) Зардуштийлик (Зардўшт).\n3) Конфуций, даосизм (Лао-цзи) Мо-цзи.\n2. Қадимги Юнон ва Рум бунёдкор ғоялари ва таълимотлари:\n1) Гомер, Гесиод, Демокрит (эр.авв. VI-V аср).\n2) Афлотун (эр.авв. 427-347 й.).\n3) Арасту (эр.авв. 344-322 й.).\n4) Сенека (эр.авв. 465 й.). Неоплатонизм (Плотин, Порфирий, Прокл) (эр.авв. IV-III аср).\nИнсоният доимо яхшиликни ёқлаб, ёмонликка қарши курашади, яратувчанлик ва бунёдкорлик унга хос бўлган буюк фазилатлардир. Шарқ халқларининг буюк ижодкорлиги, бунёдкорлиги ва қадриятлари турли даврлар таъсирида ғарбга, хусусан, антик Юнон-Рим маданиятига ҳам кучли таъсир кўрсатди. Ана шундай таъсир остида Юнон-Рим маданияти, илм-фани, фалсафий тафаккур дунёси шу қадар юксалдики, ўша даврда яратилган шоҳ асарлар ва уларнинг муаллифлари мероси ҳануз башариятнинг эзгу ишларига хизмат қилиб келмоқда. Шу маънода, комил ишонч билан айтиш мумкинки, инсониятнинг ҳақиқий умумбашарий маданияти ғарб цивилизацияси ва Шарқ маънавиятининг қўшилиши асосида яратилган.\nҲаётнинг, борлиқнинг моҳиятини англаш тўғрисидаги буддизм дини- нинг асосчиси Сиддхартха Гаутама қарашлари муҳим ўрин тутади. Ҳар қан-дай инсоний туйғу, ҳиссиёт, эҳтирос ва истак азоб-уқубатларни чуқурлашти-ради. Ҳаёт мазмунан туғилиш, севиш, ўлим, азобдан иборат. «Борлиқ гирдоби»дан чиқиб олиш учун ғафлатдан уйғониш, дунё моҳиятини англаш, ҳаётга чанқоқликдан, кўнгилхушликларга, лаззатларга, ҳокимиятга, бойликка интилишлардан воз кечиш лозим. Фақат шундагина «нажот топиш йўли»га кириш мумкин. Инсон бешта ахлоқий талабга амал қилиши лозим: ҳар бир киши ёмонлик қилишдан, ёлғон гапиришдан, ўғирлик қилишдан, хис- туйғуларга ортиқча берилишдан, ичкиликдан ўзини тийиши керак. С.Гаутама қуйидаги 8 та онгли харакатни илгари суради:\n1. Эътиқод тўғри шаклланган бўлиши.\n2. Мақсад сари қатъий харакат қилиши.\n3. Тўғри тафаккур ва нутқ бўлиши.\n4. Тўғри феъл-атвор бўлиши.\n5. Тўғри турмуш тарзи бўлиши.\n6. Куч-ғайратнинг тўғри мақсадга қаратилган бўлиши.\n7. Фикр, мақсаднинг тўғри йўналтирилган бўлиши.\n8. Диққат-эътиборни тўғри орзу-ният қилишга қаратиш кераклиги таъкидланади3.\nСуқрот (Сократ, мил. ав. 470-399 йй.) эса баҳс орқали, яъни муайян масалаларни ўртага қўйиш ва уларга жавоб топиш йўли билан ҳақиқатни аниқлаш мумкин, деб билган. У эзгулик - билим ва донишмандликдир, яхшилик моҳиятини тўғри англаган инсонгина яхшилик қилади, деб тушунтиради. Суқрот адолатга хилоф бўлган давлат бошқарувининг ҳамма шаклларини танқид қилади, фақатгина адолатли, демократик давлат бошқарувини ёқлаб чиқади.\nҲинд халқининг буюк фарзанди Маҳатма Ганди (1869–1948) ўз маънавияти, ғоялари ва илғор қарашлари билан XX асрнинг буюк шахсларидан бирига айланган. У мустамлакачиларга қарши курашнинг тимсоли эди. У ҳиндлар билан мусулмонларнинг ўзаро дўстлигини мустаҳкамлашга интилди. Ганди дин билан сиёсатни бир-бирига боғлашга ҳаракат қилди. Унга халқ\n«Маҳатма» - «Буюк қалб» деб ном бергани ҳам шундан бўлса, ажаб эмас. Р.Тагор фикрига кўра: «Ганди муваффақиятининг сири унинг жўшқин маънавий кучида ва беҳад даражада ўз манфаатларидан воз кечишидадир. У ўзининг олиҳимматлилиги билан ноёбдир. Ганди ҳаётининг ўзи фидойилик тимсолидир».\nМиллий давлатчилик ғояси ва унинг халқлар тараққиётига ижобий таъсирини мустақил Ўзбекистон мисолида ҳам яққол кўриш мумкин. Ўзбекистоннинг халқаро ҳамкорлик, минтақавий тинчлик, миллатлараро тотувлик борасида олиб бораётган сиёсати барқарорлик ҳукм суришига асос бўлиб хизмат қилмоқда.\nБундай жараён бугунги дунёда амалиёт фалсафаси деб тан олинган прагматизм (юнон. субъектив-идеалистик фалсафий таълимот, воқеликни тажриба «онг оқими» деб талқин этади), ҳаёт фалсафаси бўлган экзистенциализм (лат. мавжудлик фалсафаси, эркинликка эришиш маъносида) каби дунёвий ва диний ғоялардан озиқланган таълимотлар мисолида ҳам кўзга ташланмоқда.\nИлмий кашфиётлар мафкура ривожига катта таъсир ўтказади. Замонавий фан ютуқлари, жумладан, космонавтика, кибернетика соҳасидаги оламшумул янгиликлар, клонлаштириш (юнон. ирсий жиҳатдан бир хил организм), инсоннинг ген-насл харитасини аниқлаш каби буюк кашфиётлар одамлар\nтасаввурини кескин ўзгартирмоқда.\n3 Жўраев У., Сайджонов Й. Дунё динлари тарихи. -Т.: «Шарқ», 1998. 77-бет.\nАйни вақтда юксак илмий-техникавий тараққиёт, глобаллашув жараёнлари, бир томондан, инсон ақл-идрокининг имкониятларига, келажакка ишончни орттираётган бўлса, иккинчи томондан, Хиросима, Нагасаки, Чернобиль фожиалари, оммавий қирғин қуроллари, экологик ҳалокатлар, маънавий таназзул каби умумбашарий муаммоларни ҳам келтириб чиқармоқда.\nШундай экан, илм-фан ва маданият борасидаги ютуқлардан оқилона фойдаланиш учун ҳам жамиятга соғлом ғоя, соғлом мафкура керак.\nFоя ва мафкура гуманизм ва тараққиёт тамойилларини, халқ тақдиридаги юксалиш заруратини ўзида акс эттирмаса, аксинча, бу интилишларни рад етса, моҳиятига кўра уларга зид бўлса, у жамият таназзулига сабаб бўлади.\nАна шундай мафкуралардан бири - ҳокимиятни қурол кучи билан эгаллаб олган собиқ коммунистик тузум мафкурасидир. Дунёнинг 6 дан 1 қисмини эгаллаган улкан салтанат ва социалистик лагерь ҳудудида ҳукм сурган бу мафкура ўзининг ғайриинсоний ва ғайримиллий моҳияти, мустабид табиати туфайли таназзулга юз тутди.\nЖаҳон тажрибаси шундан далолат берадики, баъзи бузғунчи мафкура ўзининг сохта жозибаси, алдов ва макр билан омма онгини заҳарлаб, жамиятда ҳукмрон мавқеини эгаллаб олиши ҳам мумкин. Масалан, ХХ аср 30-йилларида Италия ва Германияда фашизмнинг ғалаба қозониши нафақат итальян ва немис халқининг, балки дунёдаги миллионлаб инсонларнинг бошига чексиз кулфат солгани тарихнинг аччиқ сабоқларидан биридир. Бугунги кунда бутун дунёдаги тараққийпарвар ва гуманистик кучлар бундай фожиали ва нохуш ҳолатлар такрорланмаслиги учун ҳамжиҳатлик билан кураш олиб бормоқда.\nПрезидент Ислом Каримов таъкидлаганидек, инсониятнинг азал-азалдан ғояга қарши ғоя, фикрга қарши фикр, жаҳолатга қарши маърифат билан курашиб келиши - тарихнинг ўзгармас қонуниятидир.


Навбатдаги қоидабузар ҳайдовчилар аниқланди | Ўзбекистон ва жахон янгиликлари\nЎзбекистон Бугун 14:44 1\n20 нафар ҳайдовчилар транспорт воситаларини спиртли ичимлик таъсири остида бошқарганликлари аниқланди. Улар қаторида:\n31 ёшли чет давлат фуқароси Liu Zhendong (“Спарк” автомобили, давлат рақами 01 Н 005668),25 ёшли Жиззах вилоятида яшовчи Азамат У. (“Ласетти” автомобили, давлат рақами 25 L 570 EA),\n33 ёшли Қашқадарё вилоятида яшовчи Худоёр К. (“Нексия” автомобили, давлат рақами 30 Р 486 РА),\n28 ёшли Тошкент вилоятида яшовчи Маъруфхўжа Х. (“Нексия” автомобили, давлат рақами 10 М 552 АА),\n33 ёшли Тошкент вилоятида яшовчи Дониёрхон Н. (“Спарк” автомобили, давлат рақамисиз),\n50 ёшли Андрей К. (“Ваз-2101” автомобили, давлат рақами R 237 LA),\n50 ёшли Улуғбек И. (“Кобалт” автомобили, давлат рақами 01 В 970 UA),\n34 ёшли Дмитрий К. (“Кавасаки” скутери, давлат рақамисиз),\nБаходир А. (“Ласетти” автомобили, давлат рақами 01 071 SBА) ва 26 ёшли Вахтанг Г. (“Спарк” автомобили, давлат рақами 01 233 FAА).\nЭслатиб ўтамиз, транспорт воситасини спиртли ичимлик таъсири остида бошқариш Ўзбекистон Республикаси Маъмурий жавобгарлик тўғрисидаги кодекснинг 131 моддасига мувофиқ транспорт воситасини бошқариш ҳуқуқидан бир йилу олти ойдан уч йилгача муддатга маҳрум қилиб, энг кам иш ҳақининг йигирма беш баравари миқдорида жарима солишга сабаб бўлади. Ўзингизни ва атрофдагиларингизни ҳаётини ҳурмат қилинг, спиртли ичимликни ҳаттоки кам миқдорда истеъмол қилинганда ҳам транспорт воситасини бошқаришга уринманг.\n55 нафар ҳайдовчилар транспорт воситаларини тегишли ҳужжатларсиз бошқаришган. Улар қаторида:\n20 ёшли Сурхандарёлик Собиржон Ч. (“Ласетти” автомобили, давлат рақамисиз),\n23 ёшли Бухоролик Зухриддин У. (“Матиз” автомобили, давлат рақами 80 О 488 МА),\n27 ёшли Самарқандлик Бобурмирзо А. (“Ласетти” автомобили, давлат рақами 01 А 053 ЕВ),\n25 ёшли Қашқадарёлик Элбек О. (“Кобалт” автомобили, давлат рақами 70 С 282 JA),\n32 ёшли Андижон вилоятида яшовчи Баходиржон Р. (“Ласетти” автомобили, давлат рақами 60 Z 774 EA) ва 22 ёшли Азизбек Ю. (“Нексия-3” автомобили, давлат рақамисиз).\n14 та автомобиллар ойналари тегишли рухсатсиз қорайтирилганлиги сабабли жарима майдончасига жойлаштирилдилар. Улар қаторида:\n28 ёшли Икромжон М. (“Малибу” автомобили, давлат рақами 01 230 ААА),\n27 ёшли Муроджон М. (“Ласетти” автомобили, давлат рақами 01 Z 002 CB),\n18 ёшли Тошкент вилоятида яшовчи Абдумуталиб М. (“Ласетти” автомобили, давлат рақами 10 Т 284 QA),\n26 ёшли Юсуфжон К. (“Спарк” автомобили, давлат рақами 01 S 050 QA),\n21 ёшли Азиз М. (“Ласетти” автомобили, давлат рақами 01 М 001 АА) ва Мамуржон Э. (“Ласетти” автомобили, давлат рақами 01 R 755 DB).


Президент бир қатор давлатлар раҳбарлари билан телефон орқали сўзлашди NUR-SULTAN. Kazinform – Қасим-Жомарт Тоқаев Россия Федерацияси Президенти Владимир Путин, Ўзбекистон Республикаси Президенти Шавкат Мирзиёев ва Тожикистон Президенти Имомали Раҳмон билан телефон орқали мулоқот ўтказди, деб хабар беради Ақорда.\nШавкат Мирзиёев Нурсултон Назарбоевни Янги йил билан табриклади NUR-SULTAN. Kazinform – Қозоғистон Биринчи Президенти Нурсултон Назарбоев Ўзбекистон Республикаси Президенти Шавкат Мирзиёев билан телефон орқали мулоқот қилди, деб хабар беради Elbasy.kz.\nАқмола вилоятида онкология маркази очилди KÓKSHETAÝ. Kazinform – Ақмола вилояти соғлиқни сақлаш тизимига жорий йилда 73,4 миллиард тенге ажратилган, шундан 14 миллиард тенге коронавирусга қарши курашга йўналтирилган, деб хабар беради Kazinform мухбири вилоят ички сиёсат бошқармаси матбуот хизматига таяниб.\nҚозоғистонда янги намунада 50 та мактаб қурилади NUR-SULTAN. Kazinform – Қозоғистон Бош вазирининг биринчи ўринбосари Алихан Смаилов раислигида янги мактаблар қурилишини оптималлаштиришга бағишланган йиғилиш бўлиб ўтди, деб хабар беради Kazinform мухбири.\nҚозоғистон «Татнефть» компанияси билан машинасозликни ривожлантириш бўйича шартнома имзолади NUR-SULTAN. Kazinform – Қозоғистон Бош вазирининг ўринбосари Роман Скляр ва «Татнефть» компанияси бош директори Наил Маганов Қозоғистонда машинасозликни ривожлантиришда иштирок этиш тўғрисида шартнома имзоладилар, деб хабар беради Kazinform primeminister.kz сайтига асосланиб.\nАлмати вилоятида яхши ва қониқарли йўлларнинг улуши 99 фоизга етди ALMATY. Kazinform – Алмати вилоятидаги йўлсозлик соҳасида 2020 йилги қурилиш мавсумининг натижалари аниқланди, деб хабар беради Kazinform.\nХитойда кукун портлаши: бир киши ҳалок бўлди, тўрт киши яраланди TAIÝAN. Kazinform – Душанба куни Хитойнинг шимолидаги Шаньси провинсиясида Датун шаҳарида кукун портлаши натижасида бир киши ҳалок бўлди ва тўрт киши жароҳат олди, деб хабар берди Kazinform Синхуага таяниб.\nНидерландияда коронавирусга қарши курашга армия жалб қилинди BRÚSSEL. Kazinform – Нидерландия Мудофаа вазирлигининг айрим ҳарбий хизматчилари қариялар уйларига ёрдам беришга юборилди, деб хабар беради Kazinform мухбири.\nБельгия чегара назоратини кучайтирмоқда BRÚSSEL. Kazinform – Бельгия расмийлари Янги йилдан кейинги дам олиш кунлари чегара назорати кучайтирилишини эълон қилди, деб хабар беради Kazinform мухбири.\nКоронавирус: Қозоғистонда «қизил зонада» фақат биргина вилоят қолмоқда NUR-SULTAN. Kazinform – Қозоғистон минтақаларида 2020 йил 30-декабрь ҳолатига кўра эпидемиологик вазиятни баҳолаш матрицаси эълон қилинди, деб хабар беради Kazinform Миллий жамоатчилик соғлиғини сақлаш маркази веб-сайтига асосланиб.\n2020 йилда 12 мингдан ортиқ этник қозоқ ватандош мақомини олди NUR-SULTAN. Kazinform – Жорий йилнинг 1 декабрь ҳолатига кўра, 12,3 минг киши тарихий Ватанига қайтиб, ватандош мақомини олди, деб хабар беради Kazinform ҚР Меҳнат ва аҳолини ижтимоий ҳимоя қилиш вазирлиги матбуот хизматига таяниб.\nИндонезияликлар Абайнинг Донолик сўзларини ўз тилларида ўқий олишади NUR-SULTAN. Kazinform – Қозоғистон элчиси Данияр Сарекенов ва Индонезия Республикаси Миллий кутубхонаси директорининг ўринбосари Воро Харианти Индонезия Миллий кутубхонаси биносида Абай Қўнанбоев номидаги қозоқ адабиёти тўпламини очдилар, деб хабар беради Kazinform ҚР Ташқи ишлар вазирлиги матбуот хизматига асосланиб.\nНеапольда кучли бўрон бўлди NUR-SULTAN. Kazinform – Неаполь қирғоғига кучли бўрон бўлиб, шаҳар ҳудудларини улкан тўлқинлар сув босди, деб хабар беради Kazinform Euronewsга асосланиб.\nҚозоғистонда 170 одам COVID-19 га ўхшаш пневмония билан касалланди NUR-SULTAN. Kazinform – Кеча Қозоғистонда пневмония билан касалланишнинг 170 та ҳолати ва 5 та ўлим ҳолати қайд этилди, 89 киши соғайиб чиқди, дея хабар беради Kazinform coronavirus2020.kzга асосланиб.\nЎтган суткада Қозоғистонда 726 кишида коронавирус аниқланди NUR-SULTAN. Kazinform – Қозоғистонда ўтган суткада 726 одам коронавирус инфекциясини юқтирганлиги маълум бўлди, деб хабар беради Kazinform coronavirus2020.kz сайтига таяниб.


Оқтанли спортчи тарихда иккинчи бор 100 метрга 10 сониядан тезроқ етиб борди\n01:58 / 08.07.2017\nТуркиялик спринтчи Рамил Гулиев Athletics Turkcell Super League мусобақаларида 100 метрлик масофага 9,97 сонияда етиб борди. Бу ҳақда Туркия Енгил атлетика федерацияси сайтида хабар берилмоқда.\nШундай қилиб, Гулиев 100 метрлик маррага 10 сониядан тезроқ етиб борган тарихдаги иккинчи оқтанли спортчи бўлди. Бундай натижага эришган биринчи спортчи эса франциялик Кристоф Лемэтрдир. У 2010 йилда бу масофани 9,98 сонияда югуриб ўтган, бир йил ўтгач шахсий рекордини ўрнатган — 9,92 сония.\nГулиев келиб чиқиши озарбойжонлик бўлган 27 ёшли турк енгил атлетикачисидир. У 2011 йилда Туркия фуқаролигини олган. Шу сабабли, унинг барча натижалари Туркияга тегишли ҳисобланади. Гулиев ўз вақтида 60, 100, 200, 300 метрларга югуришда Озарбойжон рекордчиси ҳам бўлган.\nЮгуриш тарихида 100 метрлик масофани 10 сониядан тезроқ босиб ўтган спортчилар сони 100 дан ортиқ. Халқаро енгил атлетика федерациялари ассоциацияси (IAAF) 10 сониялик тўсиқ эгалланганини фақат тўлиқ автоматлашган секундомерлардан фойдаланилганида, шамол тезлиги сониясига 2 метрдан кам бўлган, допинг ишлатилмаган ҳолатдагина ҳисобга олади.\nБу масофада ямайкалик Усейн Болт жаҳон рекордчиси. У 2009 йили бўлиб ўтган енгил атлетика бўйича жаҳон чемпионатида 100 метрни 9,58 сонияда югуриб ўтган.\nенгил атлетика Югуриш\nЎзбекистонлик спортчи Осиё чемпионатида баландликка сакраш бўйича 1-ўринни эгаллади\nЙилнинг энг яхши енгил атлетикачилари маълум қилинди


Заргарлар қазиб олинган олтиннинг маълум қисми Қирғизистонда қолиши кераклигини айтишмоқда\nМамлакатдаги заргарлар қазиб олинган олтиннинг маълум қисми маҳсулот ишлаб чиқариш мақсадида Қирғизистонда қолдирилиши керак деган чақириқ билан чиқишди. Ҳукумат бир неча йилдан бери мазкур муамони ҳал қила олмаяпти.\nМиллий статистика қўмитаси 2018 йилда қимматбаҳо металлар, жумладан олтиннинг савдо айланмаси, импорт ва экспорти бўйича маълумотларни ўрганиб чиқди. Мазкур муассасанинг статистика бўлими бошлиғи Гулсара Сулайманова 2018 йилда олтин экспортидаги улуш ҳақида маълумот берди. «2018 йилдда олтин Қирғизистон экспорт хажмининг 37,6% ташкил қилди. Авваллари олтинни кўпроқ Швейцария ва Бирлашган Араб Амирликларига сотардик. Ўтган йилдан бошлаб олтин асосан Буюк Британияга кета бошлади. Камроқ қисмини Туркия, Италия ва Хитойга сотдик», - дейди Сулайманова.\nМиллий Статистика қўмитаси маълумотига кўра, ўтган йили Қирғизистон 16 тонна 477 килограмм 782,1 грамм тоза олтин экспорт қилган.\nБу олтининг катта қисми чет элга олиб кетилган, биргина компания томонидан ишлаб чиқарилган олтин қайта олиб келинган. Бу компаниялар томонидан ишлаб чиқарилган олтин ва «Кумтор Голд Компани» (16 тонна 626 кг) томонидан ишлаб чиқарилган қимматбаҳо металлар ҳисоблангудек бўлса у ҳолда 20 тонна 403 килограммни ташкил қилади. Бу миқдордан хорижга олиб кетилган олтин ҳисоблаб чиқилса у ҳолда 3 тонна 926 килограмм қолган бўлади.\n«Келдике» заргарлик компаниясининг асосчиси Чингиз Макешовнинг сўзларига қараганда, заргарлар олтин харид қилишлари учун биржа очилишини таклиф қилишган. «Биз анча аввал очиқчасига олтин сотилиши имконияти яратиб берилиши учун Қирғизистонда қимматбаҳо металлар биржаси очишни таклиф қилганмиз. Ҳатто биз савдо долларда эмас, балки миллий валюта - сомда олиб борилишига эришмоқчи ҳам бўлдик. Бу вазиятда биз учун олтин сотиб олиш шароити яратиб берилган бўларди. Маҳаллий заргарлар мамлакатда ишлаб чиқарилган олтиннинг атиги 2 фоизидан фойдаланади. Агар биз олтиннинг ҳаммасини экспорт қилмай, мамлакатимизда қайта ишлайдиган бўлсак, у ҳолда ҳар бир килограмм олтин ўн кишини иш билан таъминлаган бўларди. Натижада заргарлик тармоғи камида20 минг кишини иш билан таъминланишга ҳисса қўшарди. Агар биз ишлаб чиқаришни йўлга қўйгудек бўлсак, у ҳолда давлат катта даромад олар эди. Таққослаш учун, агар «Газпром» Россия иқтисодининг асосини ташкил қиладиган бўлса, бизнинг ўзимиз олтин ишлаб чиқарганимизда Қирғизистон иқтисодиётининг асосини «Кыргызалтын» ташкил қилган бўларди. Минг афсуски бу ҳаётга татбиқ этилмаган», - дейди Макешов.\nМакешовнинг тушунтиришича, Қирғизистон заргарлик соҳасида 600 та компания ишлайди, уларнинг 550 таси товарларни шунчаки қайта сотади. Фақат 50 та компания заргарлик маҳсулотлари ишлаб чиқаради. Бунинг асосий сабаби заргарлик маҳсулотлари ишлаб чиқарувчилар томонидан тўланадиган юқори миқдордаги қўшимча қиймат солиғидир. Иккинчидан, заргарлик маҳсулотлари ишлаб чиқаришни хом ашё билан таъминлашдаги кўплаб муаммолар ҳам бор.\nИқтисод вазирлигининг солиқ сиёсати бошқармаси бошлиғи Кубан Айдаралиев Канада компанияси билан эришилган келишув ҳақида гапиради. «Аввалига биз томондан шундай таклиф билдирилган эди. Аммо Қумтор бўйича Шартнома кўриб чиқилаётганида улар шундай дейишди: «биз олтинларни шу заҳоти сотамиз, агар сотиб олмоқчи бўлсангиз ҳаммасини сотиб олинглар, ёки биз Лондон биржаси орқали сотамиз. Якунида шу модда мустаҳкамлаб қўйилди. Агар биз хамма олтинни сотиб оладиган бўлсак, у Лондон биржасига қараганда анча арзон бўларди, аммо бизнинг Қумторнинг ҳамма олтинини сотиб олиш имконимиз йўқ. Чунки у ерда ишлаб чиқарилган олтин, масалан 20 тоннаси 1 млрд 300 млн долларни ташкил қилади. Бу маҳсулотларнинг ҳаммасини заргарларимиз ишлата олмайди. Аммо Шартномада олтин ҳажмининг бўлиниши ва сотилиши кўзда тутилмаган. Афсуски, Қумтордан ташқари бошқа компаниялар ҳам олтинларни олиб чиқиб кетишади, биз мана шу олтинни мамлакатда олиб қолиш имкониятларни кўриб чиқаяпмиз», - дейди Айдаралиев.


Барак Обама қаерда ҳордиқ чиқараётгани маълум бўлди\n08:31 / 01.02.2017\nАҚШ собиқ президенти Барак Обама ва унинг рафиқаси Мишель Британия Виргин оролларида ҳордиқ чиқармоқда. Улар Virgin Group эгаси, миллиардер Ричард Брэнсон билан биргаликда дам олишмоқда, деб хабар берди TMZ нашри. У Оқ уй собиқ раҳбарининг бир қатор суратларини тақдим этди.\nНашр маълумотига кўра, эр-хотин Обамалар британиялик миллиардерга тегишли бўлган Неккер оролига бир ҳафта аввал учиб келишган. TMZ томонидан эълон қилинган суратларда Оқ уй собиқ етакчиси қора кўзойнак ва бейсболда турганини кўриш мумкин. Нашрнинг таъкидлашича, афтидан у янги президент Дональд Трампнинг муҳожирлик сиёсатини кучайтириш ҳақидаги фармони туфайли норозилик намойишлари билан қамраб олинган АҚШга қайтишга шошилаётгани йўқ.\nМедведев Обамани Россияга таклиф қилди\n18:51 / 28.04.2018


АЖРИМЛАР СОНИ НЕГА КЎПАЙДИ?\n16th Июль 2018 / Долзарб мавзу\t/ 0 comments\nМаълумки, давлатимиз раҳбари Сирдарё вилоятига ташрифи чоғида вилоятда ажримлар кўрсаткичи ошиши сабабларини аниқлаш ва оилалар мустаҳкамлигини таъминлаш бўйича чора-тадбирлар ишлаб чиқиш топшириғини берган эди. Натижада марказнинг етакчиси олимлари, ҳуқуқшунослар, социологлар, психолог ва бошқа соҳалар вакилларидан иборат ишчи гуруҳи тузилди ва комплекс тадқиқотлар олиб борилди.\nТаъкидланганидек, 2017 йил вилоятда 1095 та никоҳдан ажралиш расмий қайд этилган бўлиб, бу 2016 йилга нисбатан 21 фоизга кўп. Ушбу кўрсаткич Ўзбекистон миқёсида энг юқори ҳисобланади.\nХўш бунинг асосий сабаби нимада? Ҳақиқатан ҳам Сирдарёда ажримлар рекорд даражада кўпайдими?\nМаълумки, 2018 йилнинг 1 апрелдан бошлаб фуқароларнинг ўзини ўзи бошқариш органларида жорий этилган хотин-қизлар билан ишлаш ва оилаларда маънавий-аҳлоқий қадриятларни мустаҳкамлаш бўйича мутахассис лавозими ажримлар билан боғлиқ муаммони бартараф этишда муҳим роль ўйнайди.\nШу билан бирга, ушбу йилда ажралишларнинг олдини олиш мақсадида Оила кодексига ҳам ўзгартиш ва қўшимчалар киритилди. Жумладан, суд эр ёки хотиннинг никоҳни бекор қилиш бўйича даъво ариза билан мурожаат этганда, шунингдек, ФҲДЁ бўлимларига ўзаро ихтиёрий розилик асосида никоҳни бекор қилиш аризаси билан мурожаат этилганда суд ҳамда ФҲДЁ бўлимлари тамонларнинг яшаш жойларидаги фуқаролар йиғинининг яраштириш комиссиясига бу ҳақда хабар юборади. Агар улар бирга яшамаётган бўлса, ҳар бирининг яшаш жойидаги фуқаролар йиғинининг яраштириш комиссияси эр-хотинини яраштириш бўйича тегишли чоралар кўриш учун 3 кундан кечиктирмасдан ёзма равишда хабардор қилинади.\nАвваллари ҳам томонларнинг яшаш жойидаги “яраштирув комиссиялари”нинг хулосалари олинган, аммо бу уларнинг ўзларига қолдирилгани учун бу борада ижобий ечим деярли кузатилмаган.\nМисол учун, ФҲДЁ бўлимига ўзаро ихтиёрий розилик асосида эр-хотин мурожаат этилган, уларга ўйлаб кўришлик учун 3 ойлик муҳлат берилган, улар ҳар қанақа йўллар билан “Яраштирув комиссиялари”нинг хулосаларини ёздириб олиб келишган. Ҳатто бу оила муҳокама ҳам этилмаган, яраштирув комиссиянинг аъзолари ҳам билмаган. ФҲДЁ бўлимлари бу хулосани аризага илова этиб борган.\nШу ўринда “яраштирув комиссиялари”нинг Низоми билан мана шу комиссия аъзолари ўзлари танишганми? Яраштирув комиссияларининг оилага масъулият билан ёндошуви, бундан буён “Яраштирув комиссияси” ҳар бир хабарнома асосида берилган оилага берган хулосаси мониторинг қилиниб борилиши керак.\nЖойлардаги ҳар бир маҳалла хабарнома асосида ўша оилаларни ўрганиб чиқишлари лозим. Яъни мақсад нима, бошқа давлатларга кетиш учунми, ёки аниқ сабаблари ва фактлар билан асослантирилган бўлиши лозим.\nШунингдек, фуқаролик ишлари бўйича туманлараро судларининг чиқарган қарорлари ижроси бўйича — айни йилнинг қарори ижроси ва қолган суд қарорлари нечанчи йилга тааллуқлиги бўйича алоҳида таҳлил этилиб борилиши лозим, сабаби ФҲДЁ бўлими томонидан суд қарорлари ижроси бўйича далолатнома ёзувлари қайд этилса-да, умумий тартибда суд қарорлари бўйича мана шунча никоҳдан ажралганлик ҳаракати амалга оширилди, дейилади. Ваҳоланки, 1991 йилда чиқарилган суд қарори 2018 йилда ижро этилиши мумкин. Шунинг учун таҳлилий кўрсаткич бўлса, аниқ ҳолат кўринади.\nАйтиш керакки, айрим оилалар никоҳларини қонуний бекор қилинса-да, аммо бир оила бўлиб яшаб келмоқда. Бундай оилалар бўйича ҳам хулоса олиниши лозим. Жуда кўп суднинг ҳал қилув қарорлари ўтган йиллар давомида чиқарилган бўлиб, ҳал қилув қарорининг ижроси таъминланмай қолган. Мана шундай қарорларнинг ижроси ўз вақтида таъминланмай қолиб, оқибатда улар ҳам никоҳларни бекор қилиш бўйича статистик рақамларни кўпайишига ҳам сабаб бўлаяпти. Мисол учун, Гулистонлик Наби А. турмуш ўртоғи Гулмира билан суд орқали 2003 йилда ажрашиб кетишган, ҳар иккови ҳам турмуш қуришган, фарзандлари бор, аммо, иккинчи марта расмий никоҳдан ўтмаганликлари туфайли ажрим қарори ижроси таъминланмай қолган. Энди бирининг уйи бузилишга тушиб, муаммо чиққандагина бизга мурожаат қиляпти.\nШу ўринда, айрим юртдошларимиз ҳуқуқий ҳужжатларга беэътиборлиги туфайли фарзандлари ҳам жабр чекишяпти. Гулистон шаҳрилик Лола К. Жанубий Корея фуқаросига турмушга чиққан. Аммо, ажримни расмийлаштирмаганлиги туфайли иккинчи турмушидан бўлган фарзанди биринчи оиласининг фамилиясига олинган. Энди, қизи бир ёшга тўлгач, ушбу муаммонинг ечимини излаб, бизга мурожаат қилди. Ҳолбуки, унинг биринчи турмуши бундан 3 йил олдин якун топган.\nЁшларни оилавий ҳаётга тайёрлашда албатта, улар билан мулоқот бўлиши лозим, бунинг учун “Никоҳ уйи” ва ФҲДЁ бўлимларида “Ёш оила қурувчилар” мактаблари фаолият олиб боряпти.\nНикоҳ шартномасига қўшимчалар киритилиб, шакллантирилиши лозим. Фақат мулкий муносабатлар эмас, балки, оилавий ижтимоий муносабатлар ҳам киритилиши лозим. Сабаби, аксарият ҳоллардаги ажримларда учинчи шахсларнинг эр-хотин муносабатларига аралашуви ҳам сабаб бўлмоқда.\nВилоятда оилавий муносабатларни тўғри шакллантириш лозим. Хотин-қизлар, Оила маркази, Никоҳ уйи ва ФҲДЁ бўлимлари, мутахассислар, судлар, ИИБ, фуқароларни ўзини ўзи бошқариш органлари, бандликка кўмаклашиш, Ёшлар Иттифоқи, соғлиқни сақлаш, психолог-руҳшунослар ҳамма бир бўлиб, манзилли харита асосида тарғибот ва ташвиқот ишларини олиб боришлари лозим.\nЁшларимизни “оилапарварлик” руҳида тарбиялашда, аввало “Соғлом оила”да ота-она фарзандининг тарбиясида соғлом муҳитни яратиши лозим. Айтиш жоизки, фарзандларимиз учун боғчаларда оиланинг муқаддаслигини билдирувчи машғулотлар ўтказилса, мактабларда эса, бошланғич синфлардан Оила қадриятлари, оила ҳуқуқи, оила психологияси ҳақида дарсликлар киритилса, шунингдек, ўрта-махсус коллежлари, олийгоҳларда оила қадриятлари ҳақида фан ўтилса, ёшларимиз никоҳдан олдин, оила ҳақида тўлиқ маълумотларга эга бўлишади ва оилага масъулият билан ёндошади.\nБир нотинч оиланинг муаммоси жуда кўп гуруҳлар томонидан ўрганилганда, бир оилага қайта-қайта кирилиши ҳам айрим ҳолларда шу оиланинг муносабатларини тузишдан кўра бузиш ҳолатларига сабаб бўлиб қолади. Ҳар бир оилага ёндошиш чуқур ўрганилган ҳолда, амалга оширилиши лозим ҳамда ишимиз самарали бўлмоғи керак.\nНикоҳ уйи ва ФҲДЁ бўлимларида фаолият олиб бораётган ҳуқуқшуносларнинг оилавий ажралишларини олдини олишда, фуқароларнинг ҳуқуқий саводхонлигини оширишда, қонунларга киритилган ўзгартириш ва қўшимчалар ҳақида доимий чиқишлари ҳам ижобий натижа беради.\nГулистон шаҳар “Никоҳ уйи” мудираси


Tesla компанияси Model S электрокарининг иккита арзонроқ версиясини тақдим этди - Автомобильные новости UZ - Скачать музыку бесплатно новинки музыки 2016-2017\nTesla компанияси Model S электрокарининг иккита арзонроқ версиясини тақдим этди\nTesla автоконцерни Model S электрокарининг иккита — S 60 ва 60D версияларини намойиш этди, деб ёзади Daryo.Uz «Ведомости»га асосланиб. Автомобилга 60 киловатт-соатлик аккумулятор ўрнатилган, машинанинг барча ғилдираклари етакловчидир. Model S 60 нархи 66 минг доллар, Model S 60D’ники 71 минг долларга тенг. Автомобилнинг максимал тезлиги соатига 210 километргача бўлиб, аккумуляторнинг тўлиқ заряди 415 километрга етади. Эслатиб ўтамиз, апрель ойида Tesla энг арзон электрокар — Tesla Model 3’ни тақдим этган эди. Унинг нархи 35 минг долларга тенг. Аммо илк автомобиллар 2017 йилдагина сотувга чиқади. - деб хабар бермоқда Carzone.uz нашри.


Британ олимлари юрак хуружини 90 фоизгача аниқлик билан олдиндан айтишни ўрганишди — Sof.uz\nЖАҲОН 11,023,347 6,178,511 524,878\n5.09 15:23 72 Жаҳон\nТадқиқотчилар компютер томографияси натижасида олинган оддий суратларни таҳлил қиладиган дастурни ишлаб чиқишди.\nБритан олимлари топган ўта самарали усул юрак хуружи пайдо бўлмасидан туриб унинг дастлабки белгиларини аниқлаш имконини беради. The Times газетасига кўра, бунга сунъий интеллект технологиясини қўллаш орқали муваффақ бўлинган.\nОксфорд университети мутахассислари сунъий интеллект асосланиб ишлаб чиққан технология юрак хуружига учраш эҳтимоли ўта юқори бўлган инсонларда бу ҳолат пайдо бўлишини ўн йилгача олдиндан айтиб бера олади. Янги дастур юракнинг компютер томографияси воситасида олинган оддий суратларини таҳлил қилади. Олимлар бунинг ёрдамида танадаги ёғ тўқималари, чандиқлар, яллиғланишлар ва янги қон томирларининг пайдо бўлишини ўрганиб чиққан.\nЭкспертларнинг сўзларига кўра, бу дастур мижозда юрак хуружи пайдо бўлишини олдиндан 85-90% аниқликкача олдиндан айтиб беради. “Компютер томографияси ёрдамида кўраётган нарсамиз бу – айсбергнинг учи, холос. Биз сунъий интеллектнинг фавқулодда ўта кучли тизимини ишлаб чиқдик, у инсон организмини ичкаридан кўриб, унга хафв туғдираётган омилларни кўрсатиб беради”, деди Оксфорд университети профессори Хараламбос Антониадис.\n1.07 16:25 2443\n1.07 10:55 2319\nБугун, 12:48 1426\n1.07 18:15 1418\n30.06 20:19 1312\n28.04 10:37 5190\n1.04 14:22 3292\n26.03 15:16 8412


ЙҲХБ РЎ ва ИОБ автодромининг («Файзобод») қиёфаси тез орада ўзгаради\nШу кунларда Водители Ташкента гуруҳида ЙҲХБ РЎ ва ИОБ («Файзобод») автодромидаги йўл қатлами ҳолати ҳақидаги масала кўтарилди. Ушбу хабар билан бу масала бизни бир қанча вақтдан бери ўйлантириб келаётганлигини маълум қилмоқчимиз.\nМиробод тумани, Файзобод кўчаси, 43 манзилида жойлашган ва Бектемир, Яшнобод ҳамда Шайхонтохур туманларига хизмат кўрсатувчи Тошкент шаҳар ИИББ ЙҲХБ Рўйхатдан ўтказиш ва имтиҳон олиш бўлими биноси 1978 йили қурилган.\nБугунги кунда меъёрий-ҳуқуқий ҳужжатларга мувофиқ бўлмаган ушбу бино ва автодромни тўлиқ таъмирдан ўтказиш зарурати юзага келган.\nШу муносабат билан Тошкент шаҳар ИИББ раҳбарияти республика Ички ишлар вазирлигига ходимлар ва бўлажак ҳайдовчилар учун қулай шароит яратиш мақсадида янги бино қурилиши ва автодромни таъмирдан ўтказишга маблағ ажратишни сўраб мурожаат қилди.\nМурожаат кўриб чиқилгунга қадар, вақтинчалик чора сифатида ЙҲХБ ходимлари томонидан ЙҲХБ «Файзобод» РЎ ва ИОБ машқ майдони ҳудудидаги йўл қатламини маълум қисмини таъмирдан ўтказиш чораси кўрилди.\n© 2020 Барча ҳуқуқлар ҳимояланган.


Тербизил 1% крем\nТаъсир этувчи модда: Тербинафин гидрохлорид - 0,5г. Ёрдамчи моддалар: ўювчи натрий, бензил спирти, сорбитан моностеарат, цетил-пальмитат, цетил спирти, цетил-стеарил спирти, полисорбат 60, изопропил миристат, минералсилаштирланган сув.\nТербизил креми тери ва тирноқ замбуру¾ли касалликларини махаллий даволаш учун ишлатилади (комбинирланган терапия таркибида).\nОдатда крем олдидан тозаланган қуруқ терига суткасига 1-2 марта юпқа қатлам билан аста-секин ишқалаб суркалади. Сут безлари, бармоқлар ораси, думба ораси ва бошқа оралиқларга ишлатилганда крем суркаб, юмшоқ мато билан бо¾лаб қўйилади.\nКрем ишлатилганда тери қизариши, қичиши, ёки ачиши сезилиши мумкин. Бундай холларда даволовчи шифокор билан маслҳатлашиши лозим. Бундай белгилар одатда кучсиз бўлиб, даволаш курси тугатилганда бартараф этилади.\nТербизил креми препаратини компанентларига юқори таъсирчанлики бўлаганда ишлатиш мумкин эмас. Болаларга, хомиладорлик ва эмизикли аёлларни довалаш. Шифокар билан маслахатлашиш лозим.\nТербизил 1% крем фақат сиртга ишлатилади. Уни кўз шиллиқ қаватига суркаш мумкин эмас. Крем кўзга тушганда, кўп миқдор сув билан ювиш, агар зарурат бўлса окулистга мурожаат этиш керак. Кремни ишлатгандан кейин ҳар сафар қўлни ювиш лозим.\nПрепарат қутиси устида кўрсатилган Яроқлик муддати ўтгандан кейин ишлатилмасин.


Байден ва рафиқаси мушук асраб олди. Оқ уйда сўнгги 13 йилдан буён мушук боқилмаганди - Daryo\n17:58, 29.01.2022 20184\nАҚШ президенти Жо Байден ва рафиқаси Жилл яна бир уй ҳайвони — Виллоу лақабли икки яшар мушукни асраб олди. Бу ҳақда Associated Press хабар берди.\n«Виллоу Оқ уйга севимли ўйинчоқлари ва ширинликлари билан жойлашмоқда. Бу ерда у кашф қиладиган жойлар кўп», — дея биринчи хонимнинг матбуот котиби Майкл Ла Розадан иқтибос келтирган агентлик. Нашр маълумотларига кўра, Виллоу яшил кўзли кул ранг мушук бўлиб, унинг лақаби Жилл Байденнинг она шаҳри Виллоу Гроув шарафига қўйилган.\nИлгари мушук Пенсильваниядаги фермада яшаган. У 2020 йилги президентлик сайловолди кампанияси вақтида саҳнага сакраб чиқиб, биринчи хонимнинг нутқини бўлиб қўйган пайтда Жиллда кучли таассурот қолдирган.\nЖилл Байден Виллоунинг суратларини Twitter’га жойлаштирди. «Танишинг, Виллоу!», — дея суратларни изоҳлаган Америка президентининг рафиқаси.\nОқ уйда 2009 йилдан бери мушук боқилмаган. Ўша пайтда Жорж Бушнинг президентлиги даврида қароргоҳда Ҳиндистон мушуги яшаган.\nВиллоу Байденларнинг учинчи уй ҳайвонига айланди. Президент ва биринчи хонимнинг Чемп ва Мейжор лақабли овчарка итлари бор. Чемп Оқ уйда яшайди, Мейжор эса икки кишини тишлаб олганидан кейин Байденнинг Уилмингтондаги шахсий уйига юборилган.\nБайден ит билан ўйнаш вақтида оёғини шикастлаб олди. Трамп унга соғлик тилади\nАҚШ президентларининг севимли жониворлари: Оқ уйда қандай итлар яшаган? (фото)\n16:17 Бугун 6\n16:12 Бугун 683\n15:59 Бугун 523\n15:48 Бугун 911


Камтарин инсоннинг хокисор беваси - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n(Сулҳида Ёлғиз билан суҳбат) - Камтарин инсоннинг хокисор беваси\n- Бу аёл оилам бўладилар, Сулҳида исмлари. Касблари санъаткор, лекин шеърлари остига Сулҳида Ёлғиз деб имзо қўядилар.\n2004 йил ёз фасли эди, Рауф Парфи билан «Даракчи» газетасида бир саҳифалик суҳбатим эълон қилинди. Сўнгра... Сулҳида Ёлғиз билан суҳбатларим чоп этилди...\nМен Рауф Парфи билан неча вақт кўришиб, ҳамсуҳбат бўлган бўлсам, унинг оиласи сифатида фақат Сулҳида хонимни кўрганман. Рауф аканинг хонадонига борганимда ҳам уй бекаси шу аёл - Сулҳида хоним эди.\nРауф Парфи толиқса-да, ҳамфикрларини қўмсаб, «Матбуотчилар кўчаси» томон келаётганида унинг ёнида суянч, ҳамдард бўлиб биргина Аёл - Сулҳида хоним келарди ва яна шу аёл суянч бўлиб бирга кетарди.\nМен ҳамфикрим, беназир суҳбатдошим Рауф Парфи ҳаётининг сўнгги кунлари хизмат сафарида юргандим. Уни соғинганимда... Сулҳида хонимни топиб суҳбатлашаман. Қуйидаги мулоқот ҳам Рауф Парфи Ўзтуркни соғинган чоғларим бўлиб ўтган.\n- Рауф Парфининг Сиз билан ва Сизнинг Рауф ака билан ўтган сўнгги кунларингиз...\n- Сўнгги кунлар... Жуда ҳайратли, қўрқинчли қувончли, қайғули ҳамда кутилмаган шодликлари алдамчи кунлар бўлди. Менга сўнгги кунларни эслашнинг ўзи ғалати... Чунки ҳали мен у кишини ёнимда йўқликларига ишонмайман. Йўлларда таъзия билдирган баъзи дўстларга ёлғондан бош ирғайман, уларнинг кўнгли учун нималарнидир валдираб кетавераман. Аслида Рауф Парфи доим мен билан, мени ҳар бир босган изимда ғойибона шивирлаб бораверади. Бир ақлли инсон менга ҳиндлар мақолини айтганди: Ҳар ким ўз кирини ўз уйида ювсин... Ажойиб. Бу деганики ҳар бир оиланинг ўз девори бўлади. Шундан ўтиб ҳар ким бу хонадонга ҳар хил сув сачрата олмайди. Шу қоидага амал қилган ҳолда Мен ҳам ўз оиламни ҳамма икир-чикирларини халққа достон қилишни истамасдим... Аммо суҳбат беихтиёр Рауф Парфи масаласида бораркан баъзи бир оилавий гапларни ҳам ОЧИҚ айтиш керак деб ўйлайман.\n2004 йилнинг сентябрь ойидан кейин Рауф Парфи камроқ ҳаракат қиладиган, ҳолсизлана бошладилар. Кўчаларга чиқишни хоҳламай қолдилар. Жисмлари зирқираб оғриб, совқотаётганликларидан шикоят қилардилар, кўп-кўп ухлаб қолардилар. Агар кунларга янглишмаётган бўлсам 2004 йилнинг декабрининг 22 ёки 25 кунларида охирги марта ВВС радиосига иккаламиз бирга бориб келгандик... Шундан кейин қолган кунлар уйдан чиқа олмадилар. Бетобликнинг энг оғир ойлари 2005 йил февраль, март... Кимки Рауф Парфини топиб келган бўлса мана шу икки ойнинг ичида келишган. Фақат шу икки ойнинг ичида. Ҳатто Рауф Парфига энг яқин бўлган қариндошлар ҳам... Бу икки оғиз сўзимдан Устознинг баъзи бир азиз дўстлари мустаснодирлар. Чунки Рауф Парфининг баъзи бир азиз дўстлари унинг қаттиқ бетоб бўлиб ётиб қолганликларини ҳам билмай қолишган...\n- Айтишларича, Инсон қазоси яқинлашганини сезар экан... Рауф ака кўпроқ нимани сўрарди Сиздан?..\n- Бир куни Рауф Парфини дераза ёнига олиб бордим. Март ойининг бошлари эди. Қучоғимда титраб маълум вақт маъносиз деразадан ташқарига қараб турдилар... Мен қучоқларидан секин чиқдим-да. У кишидан атиги уч-тўрт қадам узоқроққа бориб: «Рауф ака, қани энди ўзингиз юриб кўринг-чи... Озгина ҳаракат қилсангиз қонлар юришиб кетади», дедим. У киши менга қараб маъюс кулиб, яна озгина чиданг... ўзи оз қолди дедилар. Бу сўз бошимга Дунё ағдарилгандай тушди. Бориб қурқшаб қолган қучоққа ўзимни отдим. Ундай деманг, нима озгина? (...) Иккимиз қучоқлашиб, битта-битта босиб бир умрга йўлга сафарга чиққан одамлардай ҳаллослаб устоз ётган тўшакка зўрға етиб келдик... Касалхоналарга боришга бутунлай қарши эдилар. Мен ишхонамга бориб келиш учун кўчага чиқаётганганимда жавдираб илтимос қилардилар: «Менга ҳеч ким керак эмас, илтимос мени ҳеч кимга бетоб деб айтманг. Мени ҳеч ким бу ҳолатда кўришини хоҳламайман!» дердилар... Мен бу вазиятда қандай йўл тутишни билмай қолдим.\n... Бир куни Рауф Парфи ётган тўшак ёнига - ерга чўзилиб ётиб олдим-да, устоздан сўрадим: «Рауф ака, мана бу ерда юрак бор, мана бу ерда жигар жойлашган, бу ерда яна бир нарса... Ахир, сизнинг қайси бир жойингиз оғрияпти, менга айтинг, мен билай?..» Устоз бир оғиз сўзда жавоб бердилар: «Ҳа, энди инсон битта-битта узиларканда, а а?!.»\n- Мен бунгача Сиз билан матбуот орқали икки бора суҳбат берганман. Ва ўша суҳбатларда Сизнинг шеърий таъбингиз, шоиралик иқтидориниз ҳақида ҳам тўхталган эдик. Энг эътиборлиси, бу суҳбатлар Рауф Парфи ҳаётлик чоғида чоп этилган бўлиб, у Инсон ўз муносабатини айтганди. Ҳозирда эса, билишимча, Сиздаги шоиралик хислати АСОССИЗ шубҳа остига олинаётган экан?..\n— Мен, мен деявериш бироз ғалати. Чунки мен шундай бир забардаст дўстни, ғамхўрини, маънавий устозимни, улуғ шоиримни, уйимнинг чироғи, посбони оиламни йўқотдим... Бироз муболаға бўлиб туюлса ҳам шуни айтаман. Бу ҳолатдан кейин шахсан мен учун яшашнинг ўзи фожиа, агар яшай билаётган бўлсам, (мен бўлганим учун эмас!)... Шу аёл учун бу - жасорат!\nШеърларимни шубҳа остига олингани эса ўринсиз таънадир, маломатдир... Тўғри устозимнинг муборак қўллари баъзи шеърларим сатрига теккан у шеърлар устоз ҳаётлигида матбуот юзини кўрган, шеърларим чиққанида худди болаларча шодланиб мени қучиб табриклаганлар. Бу дегани, бутунлай кўчириб олиш деганимас... Мен Рауфжоним билан шахсан таниш бўлмаган йилларда ҳам бир неча бор матбуотларда шеърларим мунтазам чиқиб келган шахсан бу масала билан «Қизиқувчилар» - учун бир нечта газеталарни санаб ўтаман. «Фар-она ҳақиқати» газетаси 1994 йил 29 апрель сонида «...Аёл» шеъри «Ўзбекистон овози» газетаси 1995 йил 7 март сонида «Туш» шеъри 1989 йиллар Каттақўрғон «Зарафшон» газетасида «Дўстлар» шеъри. Умуман айтганда, инсонни хўрлашнинг йўллари кўп экан. Бу хунук машмашаларни чиқараётган «дўст»ларнинг кўнгиллари хотиржам бўлсин... Устозимнинг барча 2003-2004 йилгача бўлган охирги шеърларининг рўйхати баъзи дўстларнинг қўлларида сақланмоқда, худога шукр...\n- Бир таъкид бор: «Комил инсон - барҳаёт!» Боқийликнинг бир жиҳати ИЖОДдан иборат. Рауф Парфининг қоғозда қолган қўлёзмалари тақдирини, менимча, қандайдир ижодий гуруҳ ё уюшма ҳал этишга ҳақли эмас. Чунки Рауф Парфи - туркий улуснинг ШОИРИ...\nУ тузилган гуруҳда Шоирнинг бир нечта нуфузли дардкаш дўстлари йиғилгандир. Улар саҳна юзидадир. Аммо мен парда яъни саҳна ортида қандай юзи яримта одамлар яширин эканини билмайман... Рауф Парфининг ўша гуруҳдаги баъзи дўстларига ҳар қанча ишонса бўлади. Менинг улардан ҳеч қандай талабим йўқ, аммо илтимосим борлиги учунгина Устознинг ҳали чиқмаган қўлёзмаларини уларга олдинига беришни истамадим... Мени нега деган савол қийнайди. Нега? Шоир тириклигида шундай шиддат билан шу масалага ёшдошмадик! Нега?\nНега? Шоирнинг кўзлари тириклигида бу дўстлар қаерда, қайси вазифада, қандай юмуш билан банд эдилар? Энди келиб кимдир Раис, кимдир котиб... ҳайратли ва бир вақтнинг ўзида ачинарли кулгилийдир. Албатта мен учун...\nХўп майли шундай дейлик ҳам. Чоршам Рўзиевнинг хонадонига қўлёзмалар - Рауф Парфининг қўлёзмаларини кўтариб борган одамлар шунча йиллардан бери қаерда эдилар? Мен уларнинг афт-ангорларини кўргим келади... Бир улуғ зотнинг чала қолган ёки иложсиз қолдирилган иши унинг қўлида бўлса-ю, йиллаб сақласа... Шоир вафотидан кейин қўлтиғлаб олиб борса... Бу ҳолатнинг юзини тополмадим. Агар рассом бўлганимда ҳам чизишга жирканаман...\n- Ёдингизда бўлса, бир вақтлар суҳбатимиз орасида: «Рауф Парфи тирик ҳолда Сизга керак, лекин уни таниган-билганларнинг аксариятига Рауф Парфи деган ХОТИРА зарур...\nУмри узоқ бўлсин, лекин Ажал - ҲАҚ! Ўша ҳақ кунда жонсиз вужудни қучиб, шунча йил яшаган хонадонингиздан БУЮК ИНСОНни қабристонга кузатиш Сизга насиб қилмаслиги аниқ!» деган эдим. Сабаби, Рауф Парфи - БУЮК! Бизда буни кўпинча, унинг вафотига яқин англаб, ўлимидан кейин овоза қиладилар. Ва бунинг ҳам ўзига яраша ўта жирканч сабаблари бор...\n- Буни англадим... Бир ривоятда, бир гўдакни икки аёл бу менинг болам, йўқ бу меники деб иккаласи икки томонга тортганларида Шоҳ қандай ҳукм чиқарганини билсангиз керак...\n... Умримнинг қоқ ўртасида бундай даҳшатли, тушуниб бўлмас тортишувларга дуч келаман, деб сира ўйламагандим. Ажабмас, ердаги шоҳлар... Яна бир одилона ҳукм қилсалар...\n- Сулҳидахоним! Ушбу суҳбат матни тайёрланаётган кунларда Рауф Парфининг янги чоп этилган тўплами қўлимизга тегди. Бу китоб Рауф ака вафотидан кейин нашр қилинган БИРИНЧИ тўпламдир. «СЎНГГИ ВИДО» деб номланган ва 2006 йил қиш фасли охирида чоп этилган мазкур тўпламда Сизнинг меҳнат ва ҳаракатларингиз биттагина жумлада аниқ таъкидланган. Лекин... мени маъзур тутинг, негадир... ўша жумлада «РАФИҚАСИ» деган сўз тушуриб қолдирилган. Сабаб?..\n- Бу мулоҳазани яна бир неча чин дўстлардан ҳам эшитдим. Сиз шу тўпламнинг қўлёзмасини устоз тириклик пайтларида кўргансиз. Қўлёзма қандай номланганлигини ҳам, унинг илк саҳифасига Рауф ака ўз қўли билан тўплам менга бағишланганлиги ҳақида ёзиб қўйганлигини ҳам, яна менинг шеърий сатрларимдан тўрт мисра киритганлигини ҳам биласиз. Лекин... агар тўплам Рауф ака тириклик чоғида чоп этилганида эди, устоз бағишлови ҳам, менинг тўрт мисрам ҳам китоб саҳифасига ярашарди. Бу кун бошқаларни билмадиму, лекин мен Рауф Парфига нисбатан ўз ҳақ-ҳуқуқимни эмас, балки устознинг УЛУҒВОР хотирасини биринчи ўринга қўйишим кераклигини ҳам қарз, ҳам фарз ҳисоблайман. Зеро, Рауф Парфидек зотнинг УЛУҒВОР ХОТИРИ соясида на менинг, на бошқаларнинг устозга нисбатан яқинлик даражаси хира кўзгудек бир нарса. Демоқчиманки, биз Рауф Парфини талашишимиз эмас, балки ХАЛҚҚА беришимиз, англатишимиз шарт!\nҲозир Йўлдош Охунбобоев номидаги Ёш томошабинлар театрида актриса бўлиб ишлайди. Икки фарзанднинг онаси…


Мексикадаги тўфонда 50га яқин инсон ҳалок бўлди\n10:12 / 10.08.2016\nМексика узра ҳукм сурган "Эрл" тропик тўфони қурбонлари сони 49 нафарга етди, деб маълум қилган мамлакат фуқаро мудофааси миллий мувофиқлаштирувчиси Луис Фелипе Пуэнте.\nАсосан, Пуэбла, Веракрус ва Идальго штатлари фуқаролари азият чеккан. энг кўп ҳалок бўлганлар Пуэбла штатига тўғри келиб, бу ерда 35 киши қурбон бўлгани хабар қилинмоқда. Аввалроқ, табиий офат туфайли 46 кишининг ҳаётдан кўз юмгани ҳақида маълум қилинган эди. Улар, уйларида жон сақлаётган вақтда кўчки остида қолиб кетишган.\nШу билан бирга, ҳозирча қидирув-қутқарув ишлари якунлангани йўқ. Қутқарувчилар кўчки содир бўлган жойларда фаолиятларини давом эттиришмоқда. Пуэнтенинг айтишича, 35 киши бедарак йўқолган ҳисобланмоқда. Яқин орада, табиий офатдан талофат етган ҳудудларни кўриш учун Уаучинанго шаҳрига Мексика президенти Энрике Пенья Ньето ташриф буюради.\nМексика тўфон Эрл


Шунчалик оғир юк Ерга қулаб тушмайди! - Hidoyat.uz\nАсосий саҳифа Мақолалар Шунчалик оғир юк Ерга қулаб тушмайди!\nЧоп этилди Iyun 14, 2019 Шунчалик оғир юк Ерга қулаб тушмайди!da fikr bildirishni o'chirish\nҚуръони Каримда “само” сўзининг бир неча маънолари бор. Само деганда биз кўпроқ осмонни тушунамиз. Луғатларга эътибор берсак, “само” сўзининг қуйидагича маънолари борлиги маълум бўлади:\nБиздан тепадаги ҳар бир нарса;\nБиздан юқорида, бизни соябондек ўраб турган нарса;\nБиздан юқорида, бизни ўраб турган ҳаво қобиғи – атмосфера ҳам “само” сўзининг маъноларидан биридир. Маълумки, булутлар ташкил топиши ва ёмғир ёғиши айнан атмосферада содир бўлади. Соҳа олимлари атмосфеаранинг вазни жуда юқори бўлиб, у ушбу оғирлиги билан ерга қулаб тушишидан огоҳлантирмоқдалар. Унинг вазни 5 квинтиллион (5 рақамидан кейин 18 та нол) килограм экан. Ушбу улкан оғирликдаги ҳаво қобиғи тортишиш ва зичлик қонуниятлари сабабли ерга қулаб тушмаслиги айтилади.\nОлимларнинг айтишича, агар ушбу қонуниятлардан бирида ўзгариш, бузилиш юз берса, атмосфера қобиғи ўзидаги ҳаво ва сувли булутлари билан бирга ерга қулаб тушиб, ерда ҳаётнинг тугашига сабаб бўлиши мумкин экан.\nМаълумки, Қуръони Карим нозил бўлган пайтда бирорта одам Ернинг атмосфера деган қобиғи ниҳоятда оғирлигини, унинг ерга қулаб тушишини билиши у ёқда турсин, ҳатто ҳаво қобиғи ҳақида тасаввурга эга эмасди. Лекин ўша пайтда нозил бўлган Қуръон мана ўн тўрт асрдан бери ҳаво қобиғининг нега қулаб тушмаслигини айтиб келади.\n“Аллоҳ ердаги нарсаларни, денгизда Ўз изни ила юрадиган кемани сизларга бўйсундириб қўйганини ҳамда осмонни изнисиз ерга тушишдан тутиб туришини кўрмадингизми?! Албатта, Аллоҳ одамларга шафқатли ва меҳрибондир”. (Инсоф билан фикр ишлатиб қаралса, Аллоҳ таоло ер юзидаги ҳамма нарсаларни инсон фойдаси учун, унга бўйсунадиган, унга беминнат хизмат қиладиган қилиб қўйган. Ҳаводан тортиб, тошу тоққача, набототу жамодот, катта-кичик жонзотлар, ҳамма-ҳаммаси инсон учун хизматкор. Уларнинг эвазига инсондан ҳақ талаб қилинмайди.) (Ҳаж сураси, 65-оят)\nБу оятда Аллоҳ таоло осмонни (унинг бир маъноси атмосфера) ерга қулаб тушишидан тутиб туришини баён қиляпти. Ҳа, У Зот устимиздаги ҳаво қобиғини бошимизга тушишидан ва бизни ҳалок қилишидан сақлаб туради. Чунки, Роббимиз одамларга шафқатли ва меҳрибондир!\nАбдуддоим Каҳелнинг мақоласидан Нозимжон Ҳошимжон таржимаси


ЯНА БИР УЛУҒ УСТОЗ БОР! - “Китоб дунёси” газетаси сайти\nЯНА БИР УЛУҒ УСТОЗ БОР!\n802 марта кўрилган.\nОта-онамиз бизни дунёга келтирган бўлса, устозларимиз — кўк қадар юксалтирди! Парвоз қилишни ўргатди. Бизга илм берди.\nБиринчи устоз ҳақида гап кетганда, кўз олдимда отамнинг қиёфаси гавдаланади. Боиси, мен биринчи синфга борган маҳаллар мактабда ўқитувчилар сони жуда кам эди. Бир кун битта муаллим сабоқ берса, эртаси куни бошқаси дарс ўтарди. Шу боисдан, биринчи устозларимни эслолмайман. Мактабда таълим берган устозларимнинг бирортаси ҳозир ҳаёт эмас. Сабоқдошларимдан эса уч киши қолибди.\nОтам талабчан муаллим эди, нима ёзишимни, нима ўқишимни ўзи айтарди, яхши ўқишимни талаб қиларди. Ўқувчилик чоғларимни элас-элас хотирлайман, ўша пайтларда хаёлимдан ўтказардим: “Устозларимиз ҳам овқат ермикан, кечқурунлари ухлармикан, биз қилган ишларни қилармикан?” — деб. Бола идроким билан уларни шу даражада илоҳий тасаввур қилардим, ҳозир ҳам шундай...\nУстозининг дуосини олган бахтга етади. Бу бахтдан бебаҳраларга фақатгина ачинаман.\nСанъатда менга устозлик қилиб, ҳамиша қўллаб-қувватлаган инсон — буюк актёр Шукур Бурҳоновдир. Устознинг “калтак”ларини еб, танбеҳларини эшитиб шу даражага етганман.\nУришиб-уришиб эртаси куни: “Мендан хафа бўлмадингми?” — деб сўрардилар.\n“Нега хафа бўламан?” — дердим.\nБиз шогирдлар доим устозларимиз олдидаги қарзимизни узолмаслигимизни ич-ичимиздан ҳис қилиб турамиз. Улар мангу қалбимизда, хотиримизда яшайди.\nТеатрга келганимдан буён қирқ тўрт нафар буюк актёр ўтиб кетди. Нафақат Шукур Бурҳонов, Олим Хўжаев, Наби Раҳимов, Сора Эшонтўраева — буларнинг ҳаммасидан сабоқ олганман. Саҳнада ўйнаган ролларини кўриб, ўзини тутишини кузатиб, ҳаммасидан бир томчи, бир томчи нимадир ўрганганмиз. Демак, уларнинг барчаси — бизга устоз. Устоз фақат қўлингга қалам тутқазган инсон эмас, сенга ўрнак бўлган, тўғри йўл кўрсатган киши ҳам устоздир. Буюк алломаларимиз, фан арбоблари, қишлоқ хўжалиги, саноатда — ҳар бир жабҳада бугун жавлон уриб меҳнат қилаётган инсонлар сизу бизга ўрнак бўлаётганлар ҳаммаси — устозлардир. Биз эса уларга абадий шогирд бўлиб қоламиз.\nҲа, яна бир гап — бу оламда энг азиз ва буюк устоз — Китобдир! Инсон зоти борки, шу улуғ устознинг ҳам қаршисида мангу бош эгади.\nҒуломхўжа БЎРИХЎЖАЕВ ёзиб олди.


Бўйи 15–40 см га етадиган кўп йиллик пиёзли ўт. Пиёзи тухумсимон, диаметри 4 см гача, қобиғи юпқа-чармсимон, қўнғир рангли, ички томони қалин, узун туклар билан қопланган. Барглари 4 тагача, четлари эгри-бугри. Гули якка, диаметри 5–6 см, гулқўрғони қизил, асоси қўнғир ёки қора, оқ-сариқ ҳошияли. Чангчи иплари қисқа, туби қора, учбурчак шаклда, чангдонлари қизғиш-қора, туб қисми оқ. Апрель–май ойларида гуллаб, меваси июнда етилади.\nҲисор тизмаси, Кўҳитанг, Бойсунтоғ ва Боботоғда тарқалган (Сурхондарё вилояти). Тожикистонда ҳам учрайди.\nТоғнинг пастки қисмидаги соз тупроқли ва тошли ёнбағирлар ҳамда очиқ ола жинсли тупроқларда тарқалган.\nЯкка-якка ва кичик гуруҳлар ҳолида ўсади.\nГул ва пиёзларининг кўп миқдорда йиғиб олиниши ҳамда чорва молларининг боқилиши туфайли қисқариб бормоқда.\nЎзР ФА Ботаника боғида 1954 йилдан буён экиб ўстирилади.\nСурхон давлат қўриқхонасида муҳофаза қилинади. Ўсимликнинг сони ва популяцияси ҳолатини назорат остига олиш ҳамда чорва моллари боқилишини тартибга солиш лозим.


Самарқанддаги 20 та истироҳат боғида йил якунигача бепул Wi-Fi ҳудуди ташкил этилади - zarnews.uz\nБу ҳақда Самарқанд вилояти матбуот уйида ўтказилган матбуот анжумани чоғида Ўзбекистон Республикаси Ахборот технологиялари ва коммуникацияларини ривожлантириш вазирлиги Самарқанд вилоят ҳудудий бошқармаси бошлиғи Н.Эшназаров маълум қилди.\nҚайд этилишича, бугунги кунда вилоятда мобил алоқа абонентлари сони 2 миллион 126 мингтани, IPTV хизмати фойдаланувчилари сони 4,5 мингтани ташкил қилмоқда. Интернетдан фойдаланувчилар 850 мингдан ортиқ.\n2018 йил давомида вилоят бўйича 240 километр оптик толали алоқа кабеллари тортилган бўлса, 2019 йилнинг 6 ойида бу кўрсаткич 335 километрга етди.\n“Обод қишлоқ” Дастури доирасида вилоятнинг 9 та қишлоқларида 11 та 3G ва 4G қурилмалари ўрнатилди ҳамда ушбу ҳудудлар сифатли мобил алоқа хизмати билан таъминланди.\nРақамли телевидение узаткичлари ўрнатилиши натижасида, вилоят аҳолисининг рақамли телевидение билан қамрови 100 фоизга етказилди.\nМаълумотлар узатиш тармоғи (жумладан Интернет) тезлигини ошириш мақсадида, жорий йилда вилоят маркази тармоқнинг ўтказувчанлик қобилияти 40 Гбит/с дан 100 Гбит/с га, шаҳар ва туманлар марказларигача 1 Гбит/с дан 10 Гбит/с га етказилди.\nЙил бошидан буён “Самарқанд” халқаро аэропорти, темир йўл вокзали, Улуғбек автошохбекати, шунингдек, ўндан ортиқ тарихий обида ва зиёратгоҳларда бепул Wi-Fi зоналари ташкил этилди.\nТеглар: истироҳат боғи wi fi\nСамарқанднинг 40 дан ортиқ ҳудудида Wi-Fi қурилмалари ўрнатилади


Ноутбукка сув тўкилганда кўриладиган чоралар | LifeHaq.uz\nТўнкарилиб кетган сувли бутилка ёки финжондаги қаҳва ноутбукнинг куни тугади дегани эмас. Тезкор ҳаракат қилш орқали компьютерни қутқариб қолишингиз мумкин.\nАгар ноутбук бассейнда, дарёда, ваннада ёки душ остида қолган бўлса, унга ёрдам беришнинг имкони йўқ. Бу мақола фақатгина суюқлик кам, у билан алоқа эса қисқа вақт давом этган тақдирда фойда бериши мумкин.\n1. Агар ноутбук электр тармоғига уланган бўлса, зудлик билан уни ўчиринг\nҚувватлаш мосламасини розеткадан ва компьютерингиздан узинг, сўнгра ноутбукка уланган бошқа барча кабелларни ажратинг. Сув ва электр токи ҳам техника, ҳам сиз учун хавфсиз бирикма ҳисобланмайди.\n2. Ноутбукни тўнкаринг ва ўчиринг\nАппарат ичига сув тушганлиги эҳтимоли бўлса, у ташқарига оқиб чиқиши учун компьютер клавиатурасини пастга қаратиб ўгиринг.\nБир вақтнинг ўзида ёқиш тугмасини босинг ва экран ўчмагунича ушлаб туринг. Бу қурилмани ўчиришнинг энг тезкор усули. Ҳозир сақланмаган ҳужжатларни ўйлайдиган вақт эмас. Асосийси – қисқа туташувнинг олдини олиш учун ноутбук ичида электр токининг ҳаракатини тўхтатишдир.\n3. Барча мосламаларни ўчиринг\nБарча ташқи мосламаларни ноутбукдан ажратинг. Флешкалар, хотира карталари, USB-модем, ҳаттоки батарея — ҳаммасини йўқотинг! Компьютерга сув тушган ҳолатда фақат у эмас, бошқа аксессуарларга ҳам зарар етиши мумкин.\n4. Ноутбукни артинг\nЭнди ноутбукни қайта ўгирмаган ҳолда яхшилаб артинг. Бу мақсад учун пахтадан ишланган сочиқ тўғри келади: у ҳар қандай суюқликни яхши шимиб олади. Шунингдек, қоғоз салфеткалардан ҳам фойдаланиш мумкин.\nБундай нарсалар бўлмаса, қўлингизга тушган ҳар қандай нарса билан аппаратни қутқаринг.\nКлавиатурага алоҳида эътибор қаратинг: сув клавишалар остига осон киради. Портлар ва совутиш учун тешикни артишни унутманг.\n5. Кулгили конструкцияни қуринг\nДастлаб вентиляторни полга қўйинг. Сўнгра устидан картон ёки пластик қутини кийдириб, унинг устки ва ён томонларида шамол ўтиши учун катта тешиклар ҳосил қилинг. Қутининг устига сочиқ ёпинг ва унинг устига клавиатураси пастга қаратилган ноутбукни қўйинг. Қурилма буткул қуриши учун вентиляторни икки суткага ёиқб қўйинг.\nЁнғин чиқмаслиги учун вентиляторни узоқ вақт назоратсиз қолдирманг. Уни тунда ва уйдан чиқаётганда ўчиринг.\n6. 48 соатдан кейин қурилмани ишлатиб кўринг\nАгар икки суткадан кейин ноутбук ёқилса, муҳим маълумотлардан ташқи мосламаларга нусха кўчиринг. Чунки, етказилган шикастлар дарҳол намоён бўлмаслиги мумкин. Эҳтимол, сув билан алоқанинг асоратлари бир неча кун ёки ҳафталардан кейин ўзини ошкор этар ва компьютер ишдан чиқади. Умидни йўқотманг, аммо ҳотиржам ҳам бўлманг.\nНоутбукка қаҳва, вино ёки чой тўкилган бўлса нима қилиш керак\nҚўшимчали суюқликлар ноутбук ичидаги мосламалар учун сувга нисбатан хавфлироқдир. Қаҳва қуйқаси, шакар ва бу ичимликлардаги бошқа аралашмалар таркибий қисмларни ифлослантириш ва оксидлаш орқали уларга қўшимча зарар етказиши мумкин. Охир-оқибат ноутбук клавишалари ёпишқоқ бўлиб қолиши ва ишдан чиқиши мумкин.\nМуаммоларнинг олдини олиш учун қуритишдан аввал ноутбук ичини тозалаган маъқул. Буни аппарат ичини очиб, барча ифлосликларни қоғоз салфетка ёки бир оз спиртга ботирилган пахта бўлаклари ёрдамида ўзингиз бажарсангиз бўлади. Лекин мустақил бўлакларга ажратиш кафолатни йўқотишини унутманг.\nТурли ноутбукларнинг копуслари дизайни ва таркибий қисмларга ажратиш тартиби бўйича кучли фарқ қилиши мумкин. Агар қурилмангиз ичини ҳеч қачон очмаган бўлсангиз, тармоқда худди шундай модель билан ишлаш йўриқномасини излаб кўринг.\nАгар қуритилган ноутбук бошқа ёнмаса ёки уни ўзингиз тозалашни истамасангиз, хизмат кўрсатиш марказларига профессионал ёрдам сўраб мурожаат қилсангиз бўлади.\n09/06/2020 09:30:37 14 0 Манба: lifehacker.ru


“Сўконғич имом” ишдан ҳайдалди | Azon.uz - Ахборот-таҳлилий портал\n8867 10:00 02.04.2021\nЖорий йилнинг 29 март куни Azon.uz сайтида “Сўконғич имомнинг орқасида ким турибди?” сарлавҳаси остида танқидий мақола эълон қилинган эди. Унда Фарғона вилояти Тошлоқ тумани Заркент қишлоғида яшовчи бир гуруҳ юртдошларимиз мурожаатига биноан, мазкур қишлоқдаги “Абу Ҳанифа” номли масжид имоми Н. Аҳмадалиев фаолияти ўрганилиб, Azon.uz ахборот таҳлилий портали мухбирининг журналистик суриштируви асосида бир қатор кўнгилсиз вазиятга ойдинлик киритилган эди.\nТаҳририятимиз мазкур мақола юзасидан Ўзбекистон мусулмонлари идорасига сўровнома юборган. Ҳали расмий жавоб олмадик, аммо...\nAzon.uz сайти мухбирининг аниқлашича, кеча, 1 апрел куни Ўзбекистон мусулмонлари идорасида одоб-ахлоқ ҳайъатининг ушбу иш юзасидан мажлиси бўлиб ўтди. Йиғилишга Фарғона вилояти Тошлоқ тумани “Абу Ҳанифа” номли масжид имоми Н. Аҳмадалиев ҳам шахсан иштирок этган. Ҳайъат аъзоларининг Azon.uz сайтида эълон қилинган мақоладаги фактлар бўйича саволларига Н. Аҳмадалиев жўяли жавоб бера олмаган. Яъни “янги ишга келганидан то шу кунгача масжид қавми уни суймаганини, узоқ жойда яшаши учун қийналаётганини, асаби жойида эмаслигини...” билдириб, ўзини оқламоқчи бўлган. Сўкинганини тан олган, мадрасани тамомлагани ҳақидаги сохта маълумотномага ойдинлик киритолмаган...\nҲайъат аъзолари вазиятни атрофлича ўрганиб, бир овоздан Н. Аҳмадалиев имомликка лойиқ эмас, деган қарорга келган. Бу борада тегишли ҳужжатлар расмийлаштирилмоқда. Фурсатдан фойдаланиб, Диний идорадаги одоб-ахлоқ ҳайъати аъзоларига бўлиб ўтган ҳолатга адолатли ёндошгани учун таҳририятимиз номидан миннатдорчилик билдирамиз. Тошлоқ туманидаги “Абу Ҳанифа” номли масжидга эса илмли, диёнатли, халқни ҳаққа бошлайдиган аҳли илм имом этиб тайинланишига тилакдошмиз. Зеро, Пайғамбарларнинг меросхўри дея эъзозланадиган зотлар ана шу буюк иззатга муносиб бўлмоғлари шарт.\nИмом Махсус Azon.uz Абу Ҳанифа масжид\n1373 16:31 13.10.2021\n837 12:50 11.08.2021\n5344 21:55 28.05.2021\n1412 13:40 07.05.2021\n2236 22:00 20.04.2021\n1811 13:30 14.04.2021


⇒ “Ўзбекистон фуқароларини тинглаб” лойиҳаси давом этмоқда\n“Ўзбекистон фуқароларини тинглаб” лойиҳаси давом этмоқда\n24 Май. 2019 й. "Тараққиёт Cтратегияси" маркази\nБугун “Тараққиёт стратегияси” маркази томонидан Жаҳон банки билан ҳамкорликда “Ўзбекистон фуқароларини тинглаб” лойиҳасининг навбатдаги натижаларига бағишланган давра суҳбати ўтказилди.\nУнда лойиҳа доирасида олиб борилган тадқиқот натижалари муҳокама қилинди.\nДавра суҳбатида мазкур мавзулардан келиб чиқиб, Олий Мажлис Қонунчилик палатаси, “Тараққиёт стратегияси” маркази, Жаҳон банки, ЮНИСЕФ, тегишли вазирлик ва идорлар, шунингдек, тадқиқот марказлари ва олий таълим муассасалари ҳамда ОАВ вакиллари иштирок этди.\nТадбирни “Тараққиёт стратегияси” маркази ижрочи директори Элдор Туляков очди ва олиб борди. Шунингдек, тадбир очилиш қисмида Жаҳон банкининг минтақавий менеджери Хидеки Мори, Европа иттифоқининг Ўзбекистондаги ваколатхонаси раҳбари, элчи Эдуардс Стипрайс ҳамда Жаҳон банкининг қашшоқлик ва адолат амалиёти бўйича Бош директори Каролина Санчеслар ҳам ўз фикрларини билдиришди.\nКаролина Санчес, Жаҳон банкининг қашшоқлик ва адолат амалиёти бўйича Бош директори\n-“Ўзбекистон фуқароларини тинглаб” лойиҳаси 2018 йил Жаҳон банки ва ЮНИСЕФ болалар жамғармаси кўмагида бошланган. Унинг мақсади, Ўзбекистонда амалга оширилаётган ислоҳотларнинг фуқаролар турмуш тарзини яхшилашдаги ўрнини уларнинг фикрларини ўрганиш асосида аниқлаш ҳамда бу борада ҳукумат ва аҳоли ўртасидаги алоқаларни қўллаб-қувватлашдан иборат. Бунгача дастлаб ҳар ойлик сўровлар Тошкент вилоятининг Оҳангарон туманида ҳокимият ва маҳаллий ўзини-ўзи бошқариш органлари вакиллари ўртасида синов режимида ўтказилган бўлса, Жиззах, Сурхондарё, Навоий ва Фарғона вилоятларида кенг миқёсда ташкил этилган эди. Айни пайтда барча минтақаларда ойига 1500 нафар уй бекалари билан телефон орқали сўровлар ўтказилмоқда.\nБошқа мамлакатлардаги ўхшаш ислоҳотларга таққослаш орқали келган хулосамиз шуки, жамоатчилик билан маслаҳатлашиш ҳамда фуқаролар ҳамда ҳукумат ўртасидаги алоқа механизмини яратиш ислоҳотларнинг муваффақияти учун жуда муҳимдир. Шу боис, мен “Ўзбекистон фуқароларини тинглаб” лойиҳаси фуқароларнинг ислоҳотларга муносабатини аниқлаш ва шунинг учун бу ислоҳотларнинг самарадорлигини баҳолаш учун жуда муҳим восита деб ҳисоблайман.\nУильям Зейтц, Жаҳон банки иқтисодчиси\n-Тадқиқот натижалари аҳолининг Ўзбекистондаги ислоҳотлар дастури доирасида амалга оширилаётган кенг кўламли ўзгаришларни қўллаб-қувватлаётганлигини кўрсатди. Фуқаролар ҳукуматнинг саъй-ҳаракатлари ҳақида ижобий фикрдалар. Пул-кредит сиёсатини либераллаштириш, халқаро савдонинг тартибидаги ўзгаришлар, хусусий сектор фаоллигининг ошиши Ўзбекистон фуқаролари томонидан кенг қўллаб-қувватланаётган йўналишлар экани маълум бўлди.\nФуқаролар тан олишича, ҳукумат томонидан амалга ошириладиган келгусидаги ислоҳотлар асосан, икки йўналишдан иборат. Биринчиси, бу меҳнат бозори ривожланиши ва республикада бандликнинг ошиши, иккинчиси эса инфляция ва нархлар кўтарилишининг секинлашишидир. Шуни таъкидлаш керак, тадқиқотнинг охирги босқичи давомида аҳолининг нархлар ўсиши борасидаги ташвишлари сезиларли даражада пасайди.\nУшбу тадқиқот давомида биз бутун мамлакат бўйлаб 4000 хонадонни танладик ва оила аъзолари билан шахсий тадқиқотлар ўтказдик. Мутахассисларимиз яшаш шароитлар, бандлик, таълим, муаммолар ва бошқа фаровонлик омиллари билан боғлиқ масалалар бўйича тадқиқотлар ўтказдилар. Кейинчалик, ушбу гуруҳдан кичик гуруҳни танладик, уларнинг вакиллари билан телефон орқали ҳар ойда мулоқот қилдик. Ахборотни таҳлил қилгандан сўнг, уни “Тараққиёт стратегияси” маркази ҳамда манфаатдор вазирликлар ва идоралар иштирокида маслаҳат кенгашининг аъзолари иштирокидаги давра суҳбатлари ва муҳокамалар давомида тақдим этдик. Учрашувлар давомида тўпланган маълумотлар асосида ислоҳотлар натижавийлигини таҳлил қилиш ва ушбу маълумотлардан кейинги ислоҳотларни янада самарали амалга ошириш учун қандай фойдаланиши ҳақида фикр алмашяпмиз.\nЮлия Олейник, ЮНИСЕФнинг Ўзбекистондаги ваколатхонаси ижтимоий сиёсат бўлими бошлиғи\n-Тадқиқотнинг иккинчи босқичида самарали усуллар қўлланган ҳолда бевосита фуқаролардан маълумотлар олинди. Бунда маҳаллий мутахассислар, “Обод қишлоқ”, “Обод маҳалла”, “Ҳар бир оила тадбиркор” ҳамда “Ёшлар келажагимиз” дастурларида бевосита иштирок этган фуқаролар ҳамда Ташқи меҳнат миграцияси масалалари агентлиги кўмаги билан хорижда ишлаб келган инсонлар билан чуқурлаштирилган суҳбатлар ўтказилди. Ҳозирда уларнинг натижалари кенг таҳлил қилинмоқда.\nШунингдек, тадбирда аҳолини рўйхатга олиш(прописка), ички миграция ва тенгҳуқуқлилик масалалари бўйича ўтказилган ойлик сўровлар натижалари ҳам муҳокама қилинди.


FT: АҚШда Эрдўғон тансоқчилари президентнинг маърузасига журналистлар киришини истамади\n11:15 / 01.04.2016\nТуркия президенти Ражаб Тойиб Эрдўғоннинг тансоқчилари, давлат раҳбарининг Вашингтонда қилган маърузасига ОАВ ходимларини киритишни истамаган. Бу ҳақда Financial Times хабар берган.\nЯдро хавфсизлиги саммитида иштирок этиш учун Вашингтонга келган Эрдўғон, шаҳарнинг Брукинг институтида маъруза қилиши чоғида ушбу воқеа юз берган.\nГувоҳларнинг маълум қилишларича, турк хавфсизлик хизмати Эрдўғонни тинглашни хоҳлаган репортёрларни ўтказмаган. Тансоқчилар Туркия етакчиси ўз маърузасини бошламасданоқ, камида бир мухбирни залдан олиб чиқишга уринган. Институт ходимларининг аралашувидан сўнг, ОАВ ходими маърузага кира олган.\nАҚШ президентининг миллий хавфсизлик масалалари бўйича маслаҳатчиси ўринбосари Бен Родс, ҳодиса тафсилотларини билмасада, «мустақил журналистикани ҳурмат қилиши ва қўллаб қувватлашини» айтган.\nНашрнинг ёзишича, Эрдўғон маърузаси чоғида, суриялик курдларни қўллаб-қувватлаётгани учун АҚШни танқид қилган. У шунингдек, ўзининг айрим турк ОАВи билан зиддиятига изоҳ бериб, холис танқидни қабул қилишини, аммо «ғийбатга ва инсон шаъни ерга урилишига қарши» курашаётганини айтган.